Jehová Diosajj Jupar iyawsirinakar sum uñji | Taman yatjjatañataki\nYatiyañataki (congregacionan yatjjatañataki) | Abril 2016\n¿Kuna arutsa liytʼäta? Acholi Albanés Alemán Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Boulou Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (tradicional) Chino mandarín (simplificado) Chuvash Cingalés Citonga Colombia markan amparamp parlirinakataki Coreano Croata Danés Ecuador markan amparamp parlirinakataki Endáu Eslovaco Esloveno España markan amparamp parlirinakataki Español Estados Unidos markan amparamp parlirinakataki Estonio Finlandia markan amparamp parlirinakataki Finlandés Fiyiano Francés Georgiano Gran Bretaña markan amparamp parlirinakataki Griego Guaraní Gujarati Gun Hebreo Hiligaynon Hindi Hiri motu Holandés Húngaro Ibanag Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kannada Kikamba Kikuyu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Letón Lhukonzo Lituano Luganda Luo Macedonio Macua Malayo Malayálam Malgache Maratí Maya Mongol Moré México markan amparamp parlirinakataki Ndebele (Zimbabue) Nepalés Noruego Nyungwe Oromo Osético Pangasinán Panjabí Papiamento (Aruba) Papiamento (Curazao) Persa Perú markan amparamp parlirinakataki Pidgin camerunés Pidgin de las islas Salomón Polaco Polonia markan amparamp parlirinakataki Portugués de Brasil Quechua boliviano Rumano Runyankore Rusia markan amparamp parlirinakataki Ruso Samoano Sango Sena Serbio (Alfabeto cirílico) Serbio (alfabeto latino) Shona Sidama Sranangtongo Suajili Sueco Tagalo Tai Tamil Tayik Telugu Tetun Dili Tigriña Tok pisin Tsotsil Tumbuka Turco Turcomano Tuvaluano Tártaro Ucraniano Uhobo Urdu Uzbeko Venezuela markan amparamp parlirinakataki Vietnamita Waray-Waray Wolaita Xitshwa Yao Yoruba Zandé Zapoteco (Istmo) Zimbabue markan amparamp parlirinakataki Árabe\nJehová Diosajj Jupar iyawsirinakar sum uñji\n“Yateqasipjjam khitinakatejj iyawsäw toqe, jan qarjasisa taqe kunatejj Diosajj: ‘Churämaw’ siski uka herencia katoqapki ukanakata” (HEB. 6:12).\n86, 54 QʼOCHUNAKA\nJefté chachat yateqasiñasa, phuchapat yateqasiñasa, ¿kunjamsa akapachankir jaqenakjam jan sarnaqañatak yanaptʼistaspa?\nJilat kullakanakasamp jan waltʼayaskañäni ukhajja, ¿Biblian kawkïr aski yatichäwinakapas yanaptʼistaspa?\nAka yatichäwejja, ¿kunjamsa Diosar jukʼamp serviñatak yanaptʼawaytam?\n1, 2. ¿Kun lurañas Jefté chachatakisa phuchapatakis chʼamakïnjja?\nMÄ CHACHAJJA, yaqha markamp nuwasir sarasinwa utapar kuttʼaski. Awkipar uñjasinsti, phuchapajj wali kusisitaw thoqtʼasisa ukhamarak canttʼasisa katoqerejj tʼijuski. Ukampis awkipajj phuchapampi chika thoqhoñat sipansa wilarar isipwa akham sas chʼiyanoqasi: “¡Ay, imill wawajja, [...] nayajj mä arsüwi Diosarojj lurta!” sasa. Ukatsti kunsa Diosar säna ukwa yatiyarakïna. Awkipan arsutaparjamajja, phuchapajj janiw casarasiñapäkänti ni wawanïñapäkänsa. Uk yatisajja, ¿kunjamakis uka tawaqojj jikjjataspachäna? Awkiparojj sänwa: “Kuntejj Diosarojj arskta ukjja nayampejj luraskakim” sasa. Ukham sasinjja, Diosar taqe chuyma iyawsatapwa uka tawaqojj uñachtʼayäna. Jupatakejja, Diosar istʼañaw wali wakiskirïnjja (Jue. 11:34-37). Uk yatisasti, awkipajj wali kusisitaw jikjjatasïna. Phuchapan ukham luratapat Jehová Diosan kusisit jikjjatasitapsa yatirakïnwa.\n2 Uka chachasti Jefté satänwa. Jupasa phuchapasa, Jehová Diosarojj taqe chuymaw confiyapjjäna, ukatsti taqe kunansa Diosar istʼasapuniw sarnaqapjjarakïna. Awisajja ukham lurañajj chʼamakïchïna ukasa, Diosar kusisiyañatakiw chʼamachasipjjäna.\n3. ¿Kunsa Jefté chachatsa phuchapatsa yateqsna?\n3 Jehová Diosar taqe chuyma iyawsañajj chʼamakiwa, uk jiwasajj sum yattanjja. Diosar iyawsaskakiñatakejj chʼamachasiñasawa (Jud. 3). Jefté chachasa phuchapasa kunjamanakansa uñjasipjjäna, ukatjja ukanakar saykatañatakejj kunsa lurapjjäna uk yatjjatañaw Diosar iyawsaskakiñatak yanaptʼistani. Jupanakajja, ¿Diosar iyawsaskakiñatakejj kunsa lurapjjäna?\nJAN WALI JAQENAK TAYPIN JAKKASASA DIOSAR IYAWSAPJJÄNWA\n4, 5. 1) Suma Oraqer mantapkäna ukhajja, ¿kunsa israelitanakajj lurapjjañapäna? 2) Salmo 106 qellqatarjamajja, ¿Diosar jan istʼapjjatapat kunjamansa israelitanakajj uñjasipjjäna?\n4 Jefté chachasa phuchapasa, israelitanakajj Diosar jan istʼasajj kuna jan walinakansa uñjasipjjäna ukjja sapüruw uñjapjjäna. 300 maranak nayrajja, kʼari diosanakaru yupaychas Suma Oraqen jakapkäna ukanakar tukjapjjañapatakiw Jehová Diosajj israelitanakar mayïna (Deu. 7:1-4). Uka arunakar jan istʼapjjatapatjja, israelitanakat waljanejj cananeo jaqenakjamarakiw sarnaqjjapjjäna. Kʼari diosanakar yupaychasa, wachoq juchanakana ukhamarak yaqha jan wali luräwinakanwa israelitanakajj sarnaqjjapjjäna (Salmo 106:34-39 liytʼañataki).\n5 Israelitanakajj janiw Jehová Diosan munañap lurjjapjjänti, ukatwa Diosajj jupanakar jaytjjäna, janirakiw enemigonakapatsa jarkʼaqjjänti (Jue. 2:1-3, 11-15; Sal. 106:40-43). Uka tiemponjja, Diosar munasir familianakajj Jehová Diosatakjam sarnaqañatakejj wal chʼamachasipjjañapäna. Waljanejj janis Diosan munañap lurapkchïnjja, Diosar taqe chuyma iyawsiri israelitanakajj utjänwa sasaw Bibliajj qhanañchi. Jupanakat mä qawqhanejj akanakänwa: Jefté chacha, phuchapa, ukhamarak Elcana, Ana, Samuel (1 Sam. 1:20-28; 2:26).\n6. ¿Kunanak lurañatakis akapachajj chʼamañchistu, ukat kun lurañatakis chʼamachasiñasa?\n6 Jichhürunakanjja, jaqenakajj cananeo jaqenakjamarakiw wachoq jucha lurañanakana, nuwasiñanakana, qollqe thaqañanakan sarnaqapjje. Jehová Diosajja, ukanakat jarkʼaqañ munasaw israelitanakarjam suma ewjjtʼanak churistu. Jiwasajj janiw israelitanakjamajj jan walinakan uñjasiñ munktanti (1 Cor. 10:6-11). Jan walinak lurañ munañatï chuymasan utjani ukhajja, jankʼakiw ukanak apanukuñasa (Rom. 12:2). ¿Ukhamti lurasktanjja?\nJAN WALINAKAN UÑJASKASASA TAQE CHUYMAW DIOSAR IYAWSÄNA\n7. 1) Jefté chacharojja, ¿kunjamsa jilanakapasa, Israel marka pʼeqtʼirinakas uñjapjjäna? 2) ¿Kunsa Jefté chachajj luräna?\n7 Jefté chachajj jakkäna uka tiemponjja israelitanakajj janiw Jehová Diosar taqe chuyma servipkänti. Ukatwa amonitanakampi filisteonakampi tʼaqhesiyata uñjasipjjäna (Jue. 10:7, 8). Jefté chachajj enemigonakapampi jan waltʼayatas uñjaskchïnjja, pachpa jilanakapampi, marka pʼeqtʼirinakamp jan waltʼayataw uñjasirakïna. Jilanakapajja Jefté chachar wal uñisipjjäna, ukatwa kawkhantï jakaskäna uka cheqat alisnukupjjäna (Jue. 11:1-3). Ukham luratpachasa Jefté chachajj janiw ayñachtʼkänti, jan ukasti Diosan munañaparjam sarnaqaskakïnwa. Kunapachatï markankir jilïrinakajj yanaptʼap thaqapkäna ukhajja, Jefté chachajj yanaptʼänwa (Jue. 11:4-11). ¿Kunatsa ukham lurpachäna?\n8, 9. 1) Moisesan Leyipan utjkäna uka aski yatichäwinakatjja, ¿kawkïrinakas Jefté chachar yanaptʼäna? 2) ¿Kunas Jefté chachatakejj wali wakiskirïnjja?\n8 Jefté chachajj nuwasiñan suma pʼeqtʼirïnwa. Moisesan Leyipsa Israel markan sarnaqäwipsa sum uñtʼäna. Ukaw Jefté chacharojj kunatï Jehová Diosatakejj walïki jan walïkaraki uk sum amuyañatak yanaptʼäna (Jue. 11:12-27). Moisesan Leyipan utjkäna uka aski yatichäwinakarjamaw Jefté chachajj kuns luräna. Diosajja, servirinakapan maynit maynikama munasiñampi uñjasipjjañap munatapsa yatïnwa. Yanaptʼa munapki ukanakarojj yanaptʼañapänwa. Enemigopäkchïn ukasa yanaptʼañapänwa, uksa sumwa yatirakïna (Éxodo 23:5; Levítico 19:17, 18 liytʼañataki).\n9 Jefté chacharojja, wali iyawsañani yaqha chachanakat yateqasiñaw yanaptʼarakpachäna. Inas José chachat amtchïna, jupan jilanakapajj uñisipkchïnsa, Joseyajj jupanakar yanaptʼaskakïnwa (Gén. 37:4; 45:4, 5). Joseyata ukhamarak yaqha chachanakat yatjjatañaw Jefté chacharojj Jehová Diosatakjam sarnaqañatak yanaptʼpachäna. Jilanakapajj walsa Jefté chachar chuym ustʼayapkchïnjja, jupatakejj Jehová Diosaru ukhamarak markaparu yanaptʼañaw nayrankäna (Jue. 11:9). Jefté chachatakejja, Diosan sutip arjjatañaw jukʼamp wakiskirïnjja. Iyawsäwi uñachtʼayatapatjja, Jehová Diosajj juparusa, markaparus bendicïnwa (Heb. 11:32, 33).\n10. ¿Diosan kawkïr yatichäwinakapas cristianjam sarnaqañatak yanaptʼistaspa?\n10 Jichhürunakanjja, inas mä jilatasa jan ukajj kullakas jan walinak lurasajj jiwasar chuyma ustʼaychistaspa. Ukhaman uñjasisajj ¿kunsa lurañäni? Jefté chachan sarnaqäwipat sum amuytʼstan ukhajja, jan walin uñjaskasas Jehová Diosar serviskakiñäniwa. Tantachäwinakarus saraskakiñäniwa, jilat kullakanakatsa janiw jitheqtkañäniti. Jefté chachajj jan walinakan uñjaskäna ukhajja, Jehová Diosan Arupaw ukanakar saykatañataki yanaptʼäna. Jiwasajj jan walin uñjasisajj jupatwa yateqassna (Rom. 12:20, 21; Efe. 4:32).\nIYAWSATAS LAYKUW DIOSAR SERVIÑATAK CHʼAMACHASTANJJA\n11, 12. 1) Jefté chachajja, ¿Jehová Diosar kamsänsa? 2) ¿Kunsa uka arsutap phoqañatakejj lurañapäna?\n11 Jefté chachajja, Diosan yanaptʼapampikiw israelitanakarojj amonitanakat qhespiyaspäna, ukjja jupajj sum yatïna. Jehová Diosarojj akham sänwa: “Jumatejj amonitanakaru atipjayitäta ukajja, nayajj ninaru phichhantata sacrificio loqtäma, khititejj utajjata nayraqata mistsunkani nayaru katoqeri, kunapachatejj nuwasïwita kuttʼjjä ukkhajja” sasa (Jue. 11:30, 31). Uka arsutap phoqañatakejja, ¿kunsa Jefté chachajj lurañapäna?\n12 Jehová Diosajja, jaqenakaru sacrificiot loqtasiñap uñisiwa. Ukhamajja, Jefté chachajj janiw mä jaqeru sacrificio loqtañat parlkänti (Deu. 18:9, 10). Moisesan Leyiparjamajja, maynejj sacrificio loqtkäna ukhajja taqpachwa Jehová Diosarojj churañapäna. Ukhamasti, Jefté chachajj “sacrificio loqtäma” sasinjja, ‘mä jaqwa jumar serviñapatak churäma’ sasaw Jehová Diosar saskäna. Uka jaqejja, tabernaculonwa Jehová Diosar serviñapäna. Kuntï Jefté chachajj arskäna ukajj Jehová Diosatak walikïskänwa, ukatwa amonitanakar atipjañapatakejj yanaptʼäna (Jue. 11:32, 33). Jefté chachajja, ¿khitirus ‘ofrendat loqtañapäna’?\n13, 14. Jefté chachan Diosar iyawsatapatjja, ¿kunsa Jueces 11:35 qellqatajj qhanañchi?\n13 Aka yatichäwi qalltan parlaniwaytan uka toqet ¿amtasisktati? Jefté chachajj nuwasïwit kuttʼanjjäna ukhajja, wali munat mä sapa phuchapaw jupar katoqerejj nayraqat mistunïna. ¿Jefté chachajj arsutap phoqpachäniti? Tabernaculon jiwañkam serviñapatakejja, ¿mä sapa phuchap Jehová Diosar katuypachäniti?\n14 Jefté chacharojja, Moisesan Leyipan utjkäna uka aski yatichäwinakaw suma amtar puriñapatakejj yanaptʼäna. Inas Éxodo 23:19 qellqatan jikjjataski uka arunak amtchïna, ukanjja kunatï sumäki uk churapjjañapatakiw Diosan servirinakapar mayïna. Moisesan Leyipanjja aka arunakaw qellqatäna: “Kunapachatejj mä jaqejj arunakapampi mä arsüwi lurani [...] ukasti arsutaparojj phoqhañapawa, lurañapaw kunjämatejj arski ukhamarjama” sasa (Núm. 30:2). Jefté chachajja, inas Ana warmejj jakkäna uka tiempon jakarakchïna. Ukhamasti kunjamtï Ana warmejj arsutap phoqkänjja ukhamarakiw arsutap phoqañapäna. Uka arsutap phoqañajja jupatakisa phuchapatakisa chʼamakïpachänwa. Jupajj janiw walja wawanïkänti, phuchap sapakiw sutipsa apañapäna oraqenakapsa katuñapäna (Jue. 11:34). Ukhamäkchïna ukasa, Jefté chachajj akham sänwa: “¡Nayasti mä arsüwi Diosarojj lurta, jichhasti phoqhañajjaw wakisi!” sasa (Jue. 11:35). Arsutap phoqañajj chʼamakïchïna ukasa, Jefté chachajj Diosar taqe chuymaw iyawsäna, ukham iyawsatapatwa Jehová Diosajj jupar bendicïna. ¿Jumajj Jefté chachjamarakit arsutam phoqasamäna?\n15. 1) Diosar jakäwis katuyaskayätan ukhajja, ¿kunsa arsuwaytan? 2) ¿Kunjamsa Diosar iyawsatas uñachtʼaysna?\n15 Diosar jakäwis katuyastan ukhajja, ‘kunäkipansa munañam lurañaw nayatakejj nayrankani’ sasaw Diosar sayätanjja. Uka arsutas phoqañajj chʼamakïñapsa sum yatiyätanjja. Kunapachatï jan gustkistu ukanak lurañ mayipkistu ukhaw Diosar istʼañ muntanti janicha ukajj yantʼat uñjasispa. Jehová Diosar serviñajj chʼamäkchi ukasa, Jupar serviskakiñatak chʼamachasiñäni ukhajja, Diosar iyawsataswa uñachtʼayañäni. Diosar serviñatakejj kunanaktï lurktan ukat sipansa jukʼamp bendicionanakwa katoqañäni (Mal. 3:10). Jichhajja, Jefté chachat parltʼaskakiñäni. ¿Kunas phuchapampejj paspachäna?\nJefté chachjama, phuchapjama iyawsäwinïtasjja, ¿kunjamsa uñachtʼaysna? (16, 17 tʼaqanak uñjjattʼäta).\n16. Jefté chachan phuchapajja, ¿kunsa awkipan arsutap yatisajj luräna? (5 janankir dibujo uñjjattʼam).\n16 Jefté chachan phuchapatakejja, awkipan arsutap phoqañajj chʼamakïpachänwa. Jefté chachan arsutapajj janiw Ana warmin arsutapjamäkänti. Ana warmin Samuel wawapajj Diosatak yaqhachatänwa, tabernaculonwa Jehová Diosar serviñapäna (1 Sam. 1:11). Diosatak yaqhachatanakajja, casarasiñatakisa wawanakanïñatakisa janiw jarkʼatäpkänti. Ukampis Jefté chachan phuchapajja, ‘ninaru phichhantat mä sacrificiönwa’, mä arunjja, Diosar katuyatänwa, janiw casarasiñapäkänti (Jue. 11:37-40). Jefté chachajj Israel markan pʼeqtʼiripänwa, nuwasiñanakansa atiparakïnwa, ukhamasti phuchapajj suma chachampiw casarasispäna. Ukampis jichhajja, Jehová Diosaruw tabernaculon altʼat chuymampi serviñapäna. Jupatakejja, Jehová Diosar serviñaw taqe kunat sipans wali wakiskirïnjja, ukatwa awkipar akham säna: “Kuntejj Diosarojj arskta ukjja nayampejj luraskakim” sasa (Jue. 11:36). Jehová Diosar serviñ munasajja, janiw casaraskänti ni wawanakanïkänsa. ¿Kunsa jupat yateqsna?\n17. 1) Jefté chachana ukhamarak phuchapana iyawsäwipat yateqasiñatakejja, ¿kunsa lurañasa? 2) Hebreos 6:10-12 qellqatajja, ¿kunjamsa Jehová Diosar jukʼamp serviñatak yanaptʼistu?\n17 Jichhürunakanjja, Jehová Diosar jukʼamp serviñ laykojj wayn tawaqonakatsa chachanakatsa warminakatsa waljaniw jan casarasipkiti ni wawanïpkarakisa. Maysa toqetsti, chuymankipstat jilat kullakanakajja, wawanakapampïñata allchhinakapampïñat sipansa, Tantachasiñ Utanaka ukhamarak yaqha ukham utanak lurañanwa yanaptʼapjje. Jan ukajj Diosan Reinopat Yatiyirinakataki Escuelar sarañataki, kawkhanakantï yatiyirinakajj munaski uka cheqanakar sarañatakiw chʼamachasipjjaraki. Yaqhepanakasti, Jesusan jiwäwip amtaski uka phajjsinakanwa jukʼamp yatiyañatak chʼamachasipjjaraki. Jehová Diosar taqe chuym sirvtan ukhajja Jupajj wal kusisi, kunanaktï Jupar serviñatak lurktan ukanaksa janirakiw armkiti (Hebreos 6:10-12 liytʼañataki). ¿Jumat kamsasirakispasa? ¿Jehová Diosar jukʼamp serviñatak chʼamachasirakismati?\n18, 19. 1) ¿Kunsa Jefté chachatsa phuchapatsa yateqawaytanjja? 2) ¿Kunjamsa jupanakat yateqasitas uñachtʼaysna?\n18 Jefté chachajja kunayman jan walinakanwa uñjasïna, ukhampachasa Jehová Diosan leyinakaparjamaw kun lurañsa amtirïna. Janipuniw jan wali sarnaqer jaqenakjamajj sarnaqkänti. Yaqhepanakajj jan walinaksa jupar lurapkchïnjja, Jehová Diosar confiyaskakïnwa. Phuchapasa jupasa, Jehová Diosar serviñataki chʼamachasipkäna ukajj janiw inamayäkänti, ukatwa Diosajj jupanakar bendicïna. Jupanak toqerakiw Jehová Diosajj cheqa yatichäwinakap uñtʼapjjañapatakejj yaqhanakar yanaptʼäna. Jefté chachajj jakkäna uka tiemponjja, waljanejj janis Jehová Diosan leyinakaparjam sarnaqapkchïnjja, jupasa phuchapasa Diosan leyinakaparjamaw sarnaqapjjäna.\n19 Diosan Arupajj akham sasaw ewjjtʼistu: “Yateqasipjjam khitinakatejj iyawsäw toqe, jan qarjasisa taqe kunatejj Diosajj: ‘Churämaw’ siski uka herencia katoqapki ukanakata” sasa (Heb. 6:12). Ukhamajja, Jefté chachampita phuchapampit yateqasipjjañäni. Ukatsti janipun aka arunak armañäniti: Jehová Diosajj Jupar iyawsirinakar sum uñji.\n¿Yatiyatamajj sullar uñtatati?\nAguantañajj suma jaqer tukuyistpan\nDiosar yupaychañatakejj ¿kunatsa tantachasiñasa?\nSARNAQÄWI Monjapjjayätwa, jichhasti Diosaruw yupaychjjapjjta\nJanipun akapachar mitisiñäniti\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Abril 2016\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Abril 2016\nYATIYAÑATAKI (CONGREGACIONAN YATJJATAÑATAKI) Abril 2016


Deuteronomio 27 - Holy Bible [Aymara Bible 1997] - (Deu 27)\nMoisesampi, Israelan jilïri jakenacapampejj aca ewjjanacwa takpach marcarojj sapjjäna: “Phokhapjjam jichhüruna take camachi arunac churapcsma ucanaca.\nCunapachatejj Jordán jawira maqhatapjjäta Tatitu Diosamas orake churapcätam ucar mantañataqui ucqhajj jach'a kalanacwa sayt'ayapjjäta, ucatsti k'atawimpiw pintsuwayapjjäta,\ntake cawquïri yatichäwinactejj churapcsma ucanac ucaru kellkañataqui. Ucsti lurapjjam cawqhantejj leches, misq'is umjam jalasqui uca oraker mantañataqui, cawquïrtejj Tatitu Diosamajj churapcätam, cunjämatejj jumanacan awquinacamaru arsuwaycän uqhama.\nUqhamasti Jordán jawira qhurcataru maqhatapjjäta ucqhajj Gerizim sat kollu patarojj kalanacwa sayt'ayapjjäta, cunjämatï sapcsma uqhama, ucatsti k'atawimpiw pintsunipjjäta.\nUqhamaraquiwa lurapjjaraquïta uca chekanjja, Diosamataqui kalanacat perkat altara.\nUca Diosamatac altärasti maypach kalanacat luratäñapawa, janiraquiwa cunampisa p'iyapjjätati. Uca altaränsti Diosamaruw sacrificionac nact'ayasin loktapjjaraquïta.\nSumancaña sacrificionaca churapjjäta; ucatsti Diosaman nayrakatapanwa mank'apjjäta fiesta lurasina.\nUca kalanacarusti suma khanwa kellkantaraquïta, take aca yatichäwinac churcsma ucanaca.”\nUcatsti Moisesajj levita sacerdotenacampi chict'atajj israelitanacarojj sänwa: “Israelitanaca, jan ojjopjjamti, ist'apjjam; jichhürutwa jumanacajj Diosaman marcapa tucupjjäta.\nUqhamasti jumanacajj jaysapjjam, camachi arunacaparjama, leyinacaparjama sarnakasa.”\nUca pachpa uruw Moisesajj marcarojj aca ewjjanaca churäna:\n“Cunapachatejj jumanacajj Jordán jawira maqhatapjjäta ucqhajj, acnïri tribunacaw Simeón, Leví, Judá, Isacar, José, uqhamarac Benjamín ucanacajj Gerizim kollu pataruw sayt'asipjjäta marcaru bendiciñataqui.\nUcatsti Rubén, Gad, Aser, Zabulón, Dan, Neftalí, uca tribunacajj Ebal kollu pataruw sayt'asipjjaraquïta marcaru maldiciñataqui.\nLevitanacasti take israelit jakenacaruw parlapjjaraquini, ucatsti jach'at arsusinjja acanacwa khanañchapjjani.\n‘Maldicitäpan cawquïritejj yakha diosanaca, cunar uñtat diosanac metälat lurasini, ucatsti jan uñjcañ chekaruraqui imantani ucajja; ucasti Diosarojj ajjtasiyiwa.’ Ucatsti takpach marcaraquiw sani: ‘Uqhamäpan’ sasa.\n‘Maldicitäpan cawquïritejj awquiparus taycaparus jan munasiñampi uñjcan ucajja.’ Ucatsti takpach marcaraquiw saraquini: ‘Uqhamäpan’ sasa.\n‘Maldicitäpan jake masipan korpanaca lunthatañataqui jithinakayirejja.’ Ucatsti takpach marcaraquiw sani: ‘Uqhamäpan’ sasa.\n‘Maldicitäpan cawquïritejj juyqhuru thaquipat maysaru irpanucqui ucajja.’ Ucatsti takpach marcaraquiw sani: ‘Uqhamäpan’ sasa.\n‘Maldicitäpan cawquïritejj mä yakha marcat jutir jakeru, mä ijmarusa, uqhamaraqui mä wajcharus jan cheka cancañampi uñjirejja.’ Ucatsti takpach marcaw saraquini: ‘Uqhamäpan’ sasa.\n‘Maldicitäpan awquipan warmipampi iquintirejja, uqham luratapampejj awquiparu p'enkachayatap laycu.’ Ucatsti takpach marcaw sani: ‘Uqhamäpan’ sasa.\n‘Maldicitäpan uywanacampi k'añusirïqui ucajja.’ Ucatsti takpach marcaw sani: ‘Uqhamäpan’ sasa.\n‘Maldicitäpan cawquïritejj cullacapampi iquintascani ucajja, awquipan wawapäpansa jan ucajj taycapan wawapäpansa.’ Ucatsti takpach marcaw sani ‘Uqhamäpan’ sasa.\n‘Maldicitäpan cawquïritejj taycch'ipampi iquintasini ucajja.’ Ucatsti takpach marcaw sani: ‘Uqhamäpan’ sasa.\n‘Maldicitäpan cawquïritejj jake masiparu ch'ojjña lurasina jiwaycani ucajja.’ Ucatsti takpach marcaw sani: ‘Uqhamäpan’ sasa.\n‘Maldicitäpan cawquïritejj kollke apakasisin mä jan juchani jakeru jiwaycani ucajja.’ Ucatsti takpach marcaw sani: ‘Uqhamäpan’ sasa.\n‘Maldicitäpan cawquïritejj jan aca yatichäwinacar ajjsarcani, uqhamarjamasa sarnakcaraquiniti ucajja.’ Ucatsti takpach marcaw sani: ‘Uqhamäpan’ sasa.


Herramientas Lingüísticas: Virtual Tecladump transliteraciónampi · Global Voices Aymarata\nJaqukipäw uñt'ayata/apkatata 19 Anata phaxsi 2012 7:11 GMT\nAka blog ullart'apxañäni Malagasy, عربي, Français, Español, English\nAmuyapxam mä jaya aeropuertunx kawin intertenxa janiw arupat qilltapax utjkitix ukatsti kunjams mä correo electrónico arupat apayaspa uka yatichaski. PCn ukax yaqha teclado qwerty ukaw utji , ukat sistema operativon multilingüísticompiw ukax janiw utjkiti. Ukatakix thakhi yänakaw (herramientas en línea) yanaptasiñatak utjaski.\nJayat tecladox mä softwar ukawa, akasti apnaqirix qillqanak apanti. Mä jayat tecladon walja dispositivonakax apnaqañatakiw utji. Ukampirus mä táctil pantalla, mä real tecladorak ukat mä raton computadoramp apxätañawa. (Wikipedia [en] )\nVirtual tecladonakax mä métodowa, aksti mä pantallar jan ecladomp mantañatakiw apnaqapxi. Sañäni mä jisk’a computadora, mä asistente personal (PDA), yaqhanakamp kunaw utjaski. Walja virtual tecladonakaw webinxa utjaski. Aka jach’a virtual tecladox Teclado Virtual de Gate2Home thakhinkiwa.\nThakhinxa pantallan tecladon mä emuladoramp kawkans arupat qillqakiniwa.\nAk chiqan nayrir amtapax taqi jaqinakatakiw kunjams qillqañ/ t’iqintañ/ internet thaqhañax arupat jan sayt’añapataki. (saririnkax/ jutir jaqinakax kawkir jaqinakax mä jaya computadorat apnaqata)”.\nAkampis mä lista de tecladonakat uñsti, ukatx arumat chhijllasma ukat pc tecladot achakjam arunak apantañatakix apnaqapxi.\nSitio ukat dispositivo obtuvieron «mención honorífica» ukax Concurso de Dispositivos Google Desktop [en] ukan uñt'ayi.\nYaqha virtual teclado Branah.com ukax 53 arunw uñt'ayi.\nTransliteracionax mä atamiwiwa ukat akampix mä aruchat yaqh aruchaw qillqatapax tuktayi (Wikipedia).\nTransliteracionax sistematicax yaqha sistemamp Cartografiampiw qillqatax turkti, arux arulaykump qillqax qillqalaykumpiwa turkt’aski Google Transliteration ukax mä herramientawa walja pacha panaqata. New Melchizedec Sundararaj, ingeniero de software en Google ukax qasawi 2010 maran qilqt'atayna [en]\nInternet Apnaqirinakatakixa, janiw jasakitix arunakat qillqañaxa, sañänihindi, hebreo ukat árabe akanakax mayakiw caracterenakax apnaqapxi. Jilir tecladonakat roman caracterenakax mantayi (Alfabeto occidental ukakiw arunakat jilir apnaqapxi) ukat qilqanakax janiw jasakitixa. Tukuyasin maymarax mä versión Google Transliteration jasatakit jaqtapxi. Aka yanap fonéticamente roman qillqatanak yaqha qillqatanak tuktayi.\nThakhin walja yänakax transliteracionat apnaqañatakix ujti. Sañäni bengalí arun Prabasi ukamp qillqasma ukat Microsoft Indic arut yänak mantasma, etc. Wali askiw apnaqirinak contenidos arupat uñstayañapxi. Arust’awin jan jumat arst’awimatax significativa ukat orientada ukhamawa.\nWali askiw apnaqirinakan contenidos arupat uñstayañapaxa. Niyakijay jan kuna arskipawis jan amuyunkchitixa


Yänak thaqhañat sipansa Diosan Reinop thaqhapjjañäni (Mateo 6) | Taman yatjjatañataki\nYatiyañataki (congregacionan yatjjatañataki) | Julio 2016\n¿Kuna arutsa liytʼäta? Acholi Afrikáans Albanés Alemania markan amparamp parlirinakataki Alemán Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Boulou Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (tradicional) Chino mandarín (simplificado) Chitonga Chuvash Cibemba Cingalés Citonga Colombia markan amparamp parlirinakataki Coreano Croata Dangme Danés Ecuador markan amparamp parlirinakataki Efik Embunda Endebele Endonga Enzema Eslovaco Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Finlandia markan amparamp parlirinakataki Finlandés Fiyiano Fon Francés Ga Galés Georgiano Gran Bretaña markan amparamp parlirinakataki Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kaonde Kikamba Kikuyu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Kwangalí Kwanyama Lamba Letón Lhukonzo Lituano Luganda Lunda Luo Luvale Macedonio Malayo Malayálam Malgache Mambue-Lungu Maratí Maya Mixe del norte Mongol Moré México markan amparamp parlirinakataki Ndebele (Zimbabue) Nepalés Noruego Okpe Oromo Osético Otetela Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin de las islas Salomón Pidgin nigeriano Polaco Polonia markan amparamp parlirinakataki Portugués de Brasil Quechua boliviano Rumano Runyankore Rusia markan amparamp parlirinakataki Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Tagalo Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tok pisin Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Urdu Uzbeko Vendal Venezuela markan amparamp parlirinakataki Vietnamita Waray-Waray Wolaita Xhosa Yao Yoruba Zandé Zapoteco (Istmo) Zimbabue markan amparamp parlirinakataki Zulú Árabe Ñanya\nYänak thaqhañat sipansa Diosan Reinop thaqhapjjañäni\n‘Diosan Reinopa thaqhapjjam, ukatsti taqe akanakajj churatakïpjjätawa’ (LUC. 12:31, NM).\n40, 98 QʼOCHUNAKA\nKunatï wakiski uk munañampi, kuntï munktan ukampejja, ¿kunansa jan pachpäki?\n¿Kunatsa walja cosasanakanïñ munañat amuyasiñasa?\nKunatï sapürutak munaski uk Diosaw churistani sasin ¿kunatsa sistanjja?\n1. Kunatï wakiski uk munañampi, kuntï munktan ukampejja, ¿kunansa jan pachpäki?\nJAKAÑATAKEJJA, janiw taqe kunanïñajj wakiskapuniti, manqʼa, isi, uta ukakiw munasi. Ukampis alañatakejj taqe kunaw utji, jiwasatï munsna ukhajja, taqe kunwa alassna. Jaqenakajj taqe kunanïñwa munapjje, ukampis kuntï munapki ukajj cheqapunit wakisi janicha uk janiw sum amuytʼapkiti.\n2. ¿Kunanakanïñsa jaqenakajj munapjje?\n2 Pisin jakasirinakajja, janiw taqe kunpun munapkiti, ukampis qamirinakajj wali jila alani yänaka, jan ukajj cosasanak alañatwa lupʼipjje. Amuytʼañataki, yaqhep markanakanjja, jaqenakajj mä celuläranïña, motonïña, oraqenïña ukakwa munapjje. Ukampis yaqhep markanakanjja, jila alani walja isinakanïña, jachʼa utanïña, wali suma autonïñwa munapjjaraki. Inas kun alasiñatakis qollqejj utjchistaspa, jan ukajj inas janiraki, ukhamäkchispasa, cosasanak sinti munañaruw purtʼassna. Kunanakatï jan wakiski, jan ukajj wali jila alanïki ukanakwa jukʼat jukʼat munjjsna.\nTAQE KUN MUNAÑAJJ DIOSAR SERVIÑANWA AYNACHTʼAYISTASPA\n3. ¿Kunjam chuymanïñatsa cristianonakajj amuyasiñasa?\n3 Jichhürunakanjja, jila parte jaqenakajj Jehová Diosar serviñat sipansa, walja qollqenïñata, walja cosasanakanïñatwa llakisipjje. Kunatï jakañatak wakiski ukampik jakañat sipansa, jukʼampinakwa munapjje. Pisin jakasipki ukanakasa, jila valorani cosasanak jan alapki ukanakasa, qollqe chuymani, cosasanak muniri ukhamäjjapjjaspawa. Diosan Reinopsa janiw nayrar uchjjapjjaspati (Heb. 13:5).\n4. ‘Kuntejj nayrajj uñjki’ ukampejja, ¿kunatakis Supayajj chʼamañchistu?\n4 Walja cosasanakanïsas kusisit jakasiñajj utjkaspa ukham amuyañaswa Supayajj muni. Ukatwa jupajj akapachampisa, ‘kuntejj nayrajj uñjki’ ukampis jukʼamp cosasanak munañatak chʼamañchistu (1 Juan 2:15-17; Gén. 3:6; Pro. 27:20). Akapachanjja, jichhak mistur cosasanak alañataki chʼamañchir yatiyäwinakajj waljaw utji, uksti niya sapa kutiw istʼtansa jan ukajj uñjtansa. Wali sumätap laykuki jan ukajj mä yatiyäwi istʼasakejj inas kuns alasirïstan. Ukham alasasti, qhepatakwa jan wakisitap amuyirïpachätanjja. Jan wakiski ukanak alaskaksna ukhajja, janiw kusisit jakasjjsnati. Jehová Diosarus janiw taqe chuyma sirvjjsnati. Amuytʼañataki: Biblia liyiñatakisa, tantachäwir sarañatakisa, ukan arstʼañatak wakichtʼasiñatakisa, yatiyir sarañatakisa janiw tiempojj utj-jjestaspati. Apóstol Juanajj akham sänwa: “Akapachajj tukusirikiwa jan wali luräwinakapamppacha” sasa. Uka arunak janipun armapjjañäniti.\n5. Jukʼamp cosasanak jikjjatañ munirinakampejja, ¿kunas pasaspa?\n5 Supayajj janiw Jehová Diosar serviñan chʼamachasiñas munkiti, jan ukasti jukʼamp qollqe jikjjatañataki, jukʼamp cosasanak jikjjatañatak chʼamachasiñaswa muni (Mat. 6:24). Ukampis jiwasatï jukʼamp cosasanak jikjjatañar uchasjjsna ukhajja, janiw kusisit jakasjjsnati, llakita, qollqets aynachtʼata ukhamakiw jakasjjsna. Ukatsti Jehová Diosarusa, Reinoparus janiw taqe chuyma confiyjjsnati (1 Tim. 6:9, 10; Apo. 3:17). ‘Qamiriptañ munañajja’, mä chʼaphir uñtatawa sasaw Jesusajj säna. Ukaw Diosar serviñan aynachtʼayistaspa (Mar. 4:14, 18, 19).\n6. ¿Kunsa Baruc chachat yateqtanjja?\n6 Baruc chachat amuytʼañäni, jupajj Jeremías profetan secretariopänwa. Baruc chachajj jupatakik ‘jachʼa cosasanaka’ thaqhañ qalltäna ukhajja, Jerusalén markajj qʼala tukjatäniwa sasaw Jehová Diosajj jupar säna. Ukatsti “jumarojj jakayaskarakïmawa” sasaw sarakïna (Jer. 45:1-5). Jerusalén markajj qʼala tʼunjatäñapänwa, janiw kunas jiltʼañapäkänti (Jer. 20:5). Jichhürunakanjja, qhep qhepa urunakanwa jakjjtanjja, niyaw akapachajj tukusjjani. Ukhamasti janiw walja cosasanak jikjjatañajj wakisjjeti. ‘Jachʼa tʼaqhesïwi tiempojj pasjjani ukhajja, jila alani cosasanakajajj utjaskakitaniwa’ sasin janiw amuyañasäkiti (Pro. 11:4; Mat. 24:21, 22; Luc. 12:15).\n7. ¿Kunsa jichhajj yatjjataskañäni, ukat kunatsa?\n7 Qollqe toqet yanaptʼaskasajja, ¿kunjamsa kunatï jukʼamp wakiskirïki uk lursna? ¿Kunas taqe kuna jan munañatakejj yanaptʼistaspa? Kunatï jakañatak wakiski ukjjat jan sinti llakisiñatakejja, ¿kunas yanaptʼistaspa? Jesusan Wali Uñtʼat Arstʼäwipaw yanaptʼistaspa (Mat. 6:19-21). Jesusan ewjjtʼanakapajj Mateo 6:25-34 qellqatanwa jikjjatasi, uka arunakat jichhajj amuytʼañäni. Ukaw cosasanak thaqhañat sipansa, Diosan Reinop thaqhañatak yanaptʼistani (Luc. 12:31).\nKUNATÏ WAKISKI UK JEHOVÁ DIOSAW CHURISTU\n8, 9. 1) Kunatï wakiski ukanakatjja, ¿kunatsa jan sinti llakisiñasäki? 2) Jaqenakajj kunjamsa jakasipjje, kunas jakasiñatakejj wakisi uk Jesusajj yatïnwa sasajja, ¿kunatsa sissna?\n8 (Mateo 6:25 liytʼañataki). Jesusan arkirinakapajja, kunsa manqʼapjjani, umapjjani, isisipjjani ukanakatwa llakisipjjäna, ukatwa Jesusajj jupanakar Wali Uñtʼat Arstʼäwipan akham säna: “Jan llakisipjjamti” sasa. Ukanakat jan sinti llakisipjjañapwa Jesusajj munäna. Arkirinakapatï ukanakata jan ukajj kunanakatï jakañatak wakiski ukanakat sinti llakisipjjaspäna ukhajja, kunatï wali wakiskirïki ukatwa armasipjjaspäna. Arkirinakapat Jesusajj wal llakisïna, ukatwa kunatï jakañatak wakiski uka toqet jan sinti llakisipjjañapatakejj pusi kutimp ewjjtʼäna (Mat. 6:27, 28, 31, 34).\n9 ¿Kunatsa Jesusajj kuntï manqʼapkäta, umapkäta, isisipkarakïta ukanakat jan sinti llakisipjjamti sasin sispachäna? ¿Janit manqʼasa, isisa wali wakiskirïkejja? ¡Ukanakajj wali wakiskiriwa! Manqʼa, isi jikjjatañatakejj qollqe toqet llakisiñajj walikïskiwa. Jesusajja, jakasiñatakejj kunanakas wakisi uk sum yatïna. Ukatsti, arkirinakapajj ‘qhepa urunakan’ jan wali tiemponakan jakapjjañapätapsa yatirakïnwa (2 Tim. 3:1). Jichhürunakanjja, walja jaqenakajj janiw trabajo jikjjatirjamäpkiti, alasiñatakejj taqe kunas jukʼampiw urut urutjam jiljjattaski. Yaqhep cheqanakanjja, jaqenakajj pisin jakasipjje, manqʼañapas jukʼakiw utji, awisajj jan manqʼataw uñjasipjje. Ukampis Jesusatakejj jakañaw manqʼat sipansa jukʼampi wakiskirejja, jañchisti isit sipansa jukʼampiraki.\n10. Kunatï wakiski ukanak Diosar mayiñat sipansa, ¿kuna toqet mayiñas jukʼamp wakiskirejja?\n10 Wali Uñtʼat Arstʼäwi arskäna uka nayrajja, Jesusajj kunatï jakañatak wakiski ukanak mayiñwa arkirinakapar yatichäna. Akham sasaw arkirinakapajj mayisipjjañapäna: “Sapürutak manqʼañ churanipjjeta” sasa (Mat. 6:11). Yaqha horasasti akhamwa mayisipjjañama sasaw Jesusajj sarakïna: ‘Wakiski ukarjam sapürutak manqʼañ churanipjjeta’ sasa (Luc. 11:3, NM ). Uka arunakampejja, ‘kunatï jakañatak wakiski ukanakat llakisiñasawa’ sasin janiw Jesusajj sañ munkänti. Jan ukasti, ‘cosasanak Diosar mayiñat sipansa, Reinopa mayiñaw jukʼamp wakiskirejja’ sañwa munäna (Mat. 6:10; Luc. 11:2). Kunatï jakañatak munaski ukanakat jan llakisipjjañapatakejja, Jehová Diosajj qawqsa luratanakapat llakisi uka toqetwa arkirinakapar parltʼäna.\n11, 12. Jehová Diosajj jamachʼinakar sum uñji, ¿kunsa ukajj yatichistu? (7 janankir foto uñjjattʼam).\n11 (Mateo 6:26 liytʼañataki). Jesusajj akham sänwa: “Uñtapjjam jamachʼinakajj jalaski uka” sasa. Jamachʼinakajj jiskʼäpkchisa, waljwa manqʼasipjje. Mä jamachʼitï jaqe ukchʼäspa ukhajja, jaqet sipansa walja manqʼwa manqʼaspa. Jamachʼinakajja, frutanaka, jathanaka, laqʼonakwa manqʼasipjje. Ukampis jupanakajj janiw satapkisa ni apthapipkisa. Jehová Diosaw kunatï wakiski uk jupanakar churi (Sal. 147:9). Ukampis ¿Jehová Diosat lakanakapar manqʼa churpacha? Janiwa, jan ukasti jupanakaw manqʼa thaqhasipjjañapa.\n12 Alajjpachankir Awkiw jamachʼinakarojj sum uñji, ukhamarakiw jaqenakarojj sum uñjaspa, uka toqet janiw Jesusajj pächaskänti (1 Ped. 5:6, 7). Kunjamatï jamachʼinakajj manqʼa thaqhasipkejja, ukhamarakiw jiwasajj manqʼa jikjjatañatakejj yapuchasiñasa, jan ukajj trabajiñasa. Jehová Diosasti chʼamachasitasarojj bendiciniwa. Maysa toqetjja, janitï qollqesa manqʼasa utjkistani ukhajja, Jehová Diosajj kunatï wakiski uk churistaniwa. Inas khitinakatï utjirinïpki ukanak toqejj yanaptʼchistaspa. Jehová Diosajja, jamachʼinakarojj tapanaka lurasipjjañapatak amuytʼirwa lurtʼawayi, tapanak lurasipjjañapatakejj kunatï wakiski ukanaksa churawayarakiwa. Familiasamp chika jakasiñatakejja, ukhamarakiw mä cheqa jikjjatañatak Diosajj yanaptʼistaspa.\n13. Diosajj jamachʼinakat sipansa jukʼamp sumwa uñjistu sasajja, ¿kunatsa sissna?\n13 Jehová Diosaw jamachʼinakar uñjaski sasin siskäna uka qhepatjja, Jesusajj akhamwa arkirinakapar säna: “Jamachʼinakat sipansa jumanakajj jukʼamp munatäpjjtawa” sasa (Lucas 12:6, 7 uñjjattʼarakïta). Uka arunak siskäna ukhajja, kunjamsa jaqenakar juchat qhespiyañatakejj jakäwip aptʼasini uka toqetwa Jesusajj lupʼiskpachäna. Cheqas Jesusajj janiw jamachʼinak laykusa, ni yaqha animalanak laykus jiwawaykiti, jan ukasti jaqenakan wiñay jakaña jikjjatapjjañapatakiw jiwawayi (Mat. 20:28).\n14. Mateo 6:27 qellqatan jikjjataski uka arunakarjamajja, ¿kunsa Jesusajj sañ munaskäna?\n14 (Mateo 6:27 liytʼañataki). Janiw khitis jakañapjja mä horamp yaptʼaskaspati sasinjja, ¿kunsa Jesusajj sañ munäna? Kunatï wakiski uk jikjjatañataki sinti llakisisajja, janiw jukʼamp maranak yaptʼasksnati sañwa munaskäna. Jiwasatï sint llakissna ukhajja, usumpiw apantassna, jiwañarus purtʼasiraksnawa.\n15, 16. 1) Jehová Diosajj pampankir panqaranakar sum uñji, ¿kunsa ukat yateqsna? (7 janankir foto uñjjattʼam). 2) ¿Kunsa jisktʼasiñasa, ukat kunatsa?\n15 (Mateo 6:28-30 liytʼañataki). Yatiyir sarañataki, tantachäwisar sarañataki jan ukajj jachʼa tantachäwir sarañatak suma isinïktan ukhajj wal kusistanjja. Ukampisa, ¿kunsa uchasiñäni sasin llakisiñasäspati? Jehová Diosajj kunjamsa luratanakapar uñji uk amuytʼayañatakejja, ‘pampankir panqaranakata’, jan ukajj lirionakatwa Jesusajj parläna. Uka panqaranakajja, janiw kunsa uchasipjjani ukat llakisipkiti. Ukhamäpkchisa ¡wali sumäpjjewa! Ukatwa Jesusajj akham säna: “Janiw rey Salomonas uka panqaranakjamajj sum isthapiskänti taqe utjirinïtap laykusa” sasa.\n16 Uka qhepatjja, Jesusajj akham sänwa: “Niyakitejj Diosajj ukkha suma uka panqaranakarojj isthapiychejja [...] ¡kunja jukʼampinaksa Diosajj jumanakatakejj luranejja, pisi iyawsañan jaqenaka!” sasa. Jehová Diosajj ukhamarakwa isthapiyistaspa. Ukampis Jesusan arkirinakapajja, uka arunakajj janis cheqäkaspa ukhamwa amuyapjjäna, cheqas iyawsäwin yanaptʼatäpjjañapaw wakisïna (Mat. 8:26; 14:31; 16:8; 17:20). Jupanakajja, Jehová Diosaw yanaptʼitani sasin confiyapjjañapaw wakisïna. ¿Jiwasat kamsasirakispasa? ¿Jehová Diosaw yanaptʼitani sasat confiytanjja?\n17. ¿Kunanakas Jehová Diosampejj jan sum apasiykistaspa?\n17 (Mateo 6:31, 32 liytʼañataki). Jichhürunakan waljaniw Jehová Diosar jan uñtʼapkiti, ukatwa jukʼamp qollqe jikjjatañaru, cosasanak jikjjatañaru chuym uchapjje. Jiwasatï jupanakjam sarnaqsna ukhajja, Jehová Diosampejj janiw sum apasjjsnati. Jupajj Awkisawa, munasirakistuwa. Ukhamajja, jiwasatï munañap lurañäni, Reinopsa nayrar uchañäni ukhajja, kunatï jakañatak wakiski ukanak jilarkirwa churistani. Cheqas Diosamp sum apasisakiw kusisit jakassna, kunatï utjkistu ukampis kusisitaw jakasiraksna (1 Tim. 6:6-8).\nDIOSAN REINOP NAYRAR UCHAPJJAÑÄNI\n18. ¿Kunsa Jehová Diosajj jiwasat yati, ukat kunsa jiwas laykojj luraspa?\n18 (Mateo 6:33 liytʼañataki). Diosan Reinop jakäwisan nayrar uchañäni ukhajja, kunatï jakañatakejj wakiski ukanak Jehová Diosajj churistaniwa. Uka toqet jan pächasiñatakejj Jesusan arunakapaw yanaptʼistaspa. Jupajj sänwa: “Jumanakan alajjpachankir Awkimajj yatiwa kuntejj jumanakaru wakisipktam ukjja” sasa. Kuntï munktan uk janiw jiwasajj amuyksnati, ukampis Jehová Diosajj janïräkipanwa yatjje (Fili. 4:19). Kuna issa munañäni, manqʼañatakejj kunas jan utjkistani ukanak janïräkipanwa Diosajj yatjje. Ukatsti familiasamp jakasiñatak mä cheqa munatassa yatirakiwa. Ukhamajja, kunatï wakiski ukanakjja Jehová Diosaw churistani.\n19. ¿Kunatsa jutïrit jan sinti llakisiñasäki?\n19 (Mateo 6:34 liytʼañataki). Jesusajj arkirinakapar akham sänwa: “Jan llakisipjjamti kunatï qharürojj paskani ukatjja” sasa. Jehová Diosajja, kunatï sapürutak wakiski ukanakwa churistaspa. Ukatwa kunsa jutïrin munañäni ukanakat jan sinti llakisiñasäkiti. Jiwasatï jutïrit llakissna ukhajja, munañasarjamaw kuns lurañ munjjsna, Diosarus janiw confiyjjsnati. Ukaw Diosamp sum apasiñat jarkʼistaspa (Pro. 3:5, 6; Fili. 4:6, 7).\nDIOSAN REINOP NAYRAR UCHAPJJAÑÄNI, JUPASTI YANAPTʼISTANIWA\nDiosan Reinop nayrar uchañatakejja, kunatï wakiski ukampik jakapjjañäni. (20 tʼaqa uñjjattʼäta).\n20. 1) Jehová Diosar jukʼamp serviñatakejja, ¿kun lurañsa amtsna? 2) Kunatï wakiski ukampik jakañatakejja, ¿kunas yanaptʼistaspa?\n20 Cosasanak jikjjatañaruk chuym uchjjsna ukhajja, Jehová Diosar taqe chuyma serviñatakejj janiw chʼamajj utj-jjestaspati, ukajj wali llakkañäspawa. Cosasanak jikjjatañatak chʼamachasiñat sipansa, kunanakatï Jehová Diosar kusisiyki uk lurañatakiw chʼamachasiñasa. Amuytʼañataki, kawkïr tamantï yatiyirinakajj munaski ukaruw yanaptʼir sarsna. Precursorjam irnaqtʼañwa amtsna. Precursoräjjstan ukhajja, Diosan Reinopat Yatiyirinakataki Escuelar sarañatakiw solicitud phoqantsna. Betel Utarusa, Bibliat apstʼat qellqatanakasajj jaqokipaski uka oficinanakarusa semanan mä qawqha urunakaw yanaptʼir sarsna. Tantachasiñ Utajj kunjamänisa uk sum amuytʼapki, ukatsti ukarjam lurapki, askichapkaraki ukanwa yanaptʼaraksna. Diosan Reinopar jukʼamp yanaptʼañatakejja, kunatï jakañatak munaski ukamp jakañwa amtsna. Ukatakejja, “ Wakiski ukampik jakasiñatakejja, ¿kunanaksa lurasma?” siski uka recuadrow yanaptʼistaspa. Kunsa lurañäni uk amuytʼasiñatakejja, Jehová Diosaruw yanaptʼa mayisiñasa. Ukatsti wakiskani ukarjamaw lurañasa.\n21. ¿Kunas Jehová Diosamp sum apasiñatak yanaptʼistani?\n21 Jesusajja, ‘Diosan Reinop nayraqat thaqhapjjam’ sasaw sawayistu. Ukhamtï lurañänejja, kunatï jakañatak wakiski ukanakat janiw sinti llakiskañäniti. Diosar jukʼamp jakʼachasisajja, ‘Jehová Diosaw yanaptʼaskitani’ sasaw confiyañäni. Ukatsti, jiwaspachpa amuytʼasiñsa yateqarakiñäniwa, qollqenïkchiñäni ukhasa janiw munatas laykukisa, ni kunanakatï akapachan utjki ukanak uñjasakis alkañäniti. Wakiski ukampik jakasiñäni ukhajja, Jehová Diosampejj sumwa apasiñäni, wiñay jakañsa katoqarakiñäniwa (1 Tim. 6:19).\n^  (12 tʼaqa): Jehová Diosan yaqhep servirinakapajja, awisajj jan manqʼañaniw uñjasipjje. Kunatsa Jehová Diosajj ukhamak uñjpacha uk yatiñatakejja, “Aka revista liytʼirinakan jisktʼäwinakapa” sat yatichäwi uñjjattʼäta, ukajj Yatiyañataki septiembre 15, 2014 revistanwa 22 janapan jikjjatasi.\nWakiski ukampik jakasiñatakejja, ¿kunanaksa lurasma?\nKunanakas jakasiñatakejj wakisi ukwa amuytʼañama.\nJaniw ina chʼusar qollqe tukjañamäkiti.\nKunanaksa aläta ukwa amuytʼañama. *\nKunanaktï jan apnaqjjta ukanak jan imasimti.\nManunakam jankʼakiw phoqañama.\nJukʼa horanak trabajiñwa amtañama.\nJukʼamp yatiyañatak chʼamachasiñwa amtañama.\n^ tʼaqa 58 “Cómo elaborar un presupuesto” siski uka recuadro uñjjattʼäta, ukajj ¡Despertad! julio, 2010 revistanwa 8 janapan jikjjatasi.\nJupanakajj taqe chuymaw sarapjjäna: Ghana markaru\n“Jan ajjsaramti, nayaw yanapaskäma”\nJehová Diosan khuyapayasiñapat yuspärapjjañäni\nDiosan khuyapayasiñapat suma yatiyäwinak taqenir yatiyapjjañäni\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Julio 2016\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Julio 2016\nYATIYAÑATAKI (CONGREGACIONAN YATJJATAÑATAKI) Julio 2016


Jakhüwi 2 de 5\nCitizen Media17 Llamayu phaxsi 2013\nChile9 Anata phaxsi 2013\nCitizen Media11 Chinuqa phaxsi 2013\nMachaqat yatiyir bolivianonakax qutucht’asisaw aka Quick Response Codes (códigos de respuesta rápida) (mäk jaysat chimpu), maysatx chimpuncht’ata QR ukjama, uka ch’aman mä jan sum chiqpach...\nChile18 Jallu qallta phaxsi 2012\nCitizen Media25 Lapaka phaxsi 2012\nBolivia suyunx Censo Nacional de Población y Vivienda 2012 ukax 21 uru lapaka phaxsit phuqhasiwayi. Yaqha censo ukax jallu qallta phaxsin 2001 maran phuqhasïna. Jiskt'aw...\nCitizen Media4 Lapaka phaxsi 2012\nYacuiba marka, khawkhati Argentina, markamp qurpaski uksan boliviankir Fernando Vidal ukat Karen Arce Radio Popular ukan yatiyirinakaxa, 29 taypi sata phaxsit ninamp naqhantayat jikxatasipxatayna. Nayrïr...\nÁlvaro García Linera, Bolivia suyun sullka irpirix "Jilïr irpiri (Evo Morales) ukar yanqha arunakamp arch'ukipk ukanakan sutinakapa apellidunakap qillqaskta" sasinw arst'i. Carlos Romero, ministro de...\nCitizen Media7 Sata qallta phaxsi 2012\nCitizen Media5 Sata qallta phaxsi 2012\nCitizen Media21 Lakan phaxsi 2012\nBolivia markan jilïr irpirin jichhak machaq campaña apst'äwipax Bolivia te espera' sutiniwa, turismo interno ukat externo ukar ch'amanchañatak amtaniwa. Akat phisqha mararux 20 millones de...\nMedio Oriente & Norte África19 Lakan phaxsi 2012\nEnlace · Citizen Media10 Lakan phaxsi 2012\nCitizen Media28 Willka kuti phaxsi 2012\nBolivia markatx 5 t’ijtirikiw (atleta)Londres markan XXX Olímpicos anatäwir sarapxi. Redes sociales ukanx irpirinakan qulqi ina ch’usar tukhatapatw arusiwinak uñstayi. Ukhamarakiw markanx janipun kunapachas medalla...\nÁfrica Subsahariana23 Willka kuti phaxsi 2012


Global Voices Aymarata · Medios ciudadanos ukan qillqatanaka Aka tuqita Israel\nIsturyanaka Aka tuqita Israel 8 mara t'aqa phaxsi 2015\nIsrael markankir Chef tataw k'añask manqhan mä pizza phayas uñacht'ayi, wawanakar askin uñjañataki Qillqiri Maya Norton · Citizen Media 2008 marat jichhakamax Israel markanx tunka suxtan wawaw k'añasku manqhar jaytasin chijir puris jiwapxi. Mayni Chef jupaw markanakar uñt'ayi, jupax k'añasku manqhan mä pizza phayt'asaw... 2 chinuqa phaxsi 2013\n“Gaza markanx bombanakax jallur uñtataw waraqtäna” Qillqiri Amira Al Hussaini · Palestina Gazan markachirinakax arumpachaw uñaqasipkäna. Israel markan markachirinakax Palestina thiyar bombamp churt’asipkäna. Ukatxa, paypachaniw, Gazamp Israelamp, ninamp churt’asipxäna. Militaranakan p’iqinchiripax Gaza markan Hamás satawa. Kunawsatix masürunx... 20 anata phaxsi 2011\nIsrael: Uraqit Ninamp Chhullunkhimpi Qillqiri Nicole Hyman · Citizen Media Juyphi pachan jallu purintatapa, 31 jallu qallta 2010 maranx wali thaya wayramp jallump khunumpix Israel markpacharuw jan walt’awaykiti. Alayanx (norte) Hermon khunu qullux pä tunka... Global Voices Aymarata


Global Voices Aymarata » Trinidad ukat Tobago markan pallapallanakar polígrafo yant’aw luräwix askispachanit markachirinakataki? · Global Voices Aymarata » Print\nJaqukipäw uñt'ayata/apkatata 26 willka kuti phaxsi 2019 17:15 GMT 1\t · Qillqiri Janine Mendes-Franco (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: Caribbean, Trinidad y Tobago, Citizen Media, Derecho, Guerra & Conflicto, Human Rights, Ideas, Trabajo\nTrinidad ukat Tobago markan pallapallanakat chhijllat capitán Gary Griffith jupax servicio de policía ukjam utt'atapkïs ukanakar planes de introducir  polígrafo rutinarias  uka yant'aw lurañatak amti, aka 2019 maran willka kuti phaxsit 14 urut qalltañataki.\nMä markanx walja  yanqhachäwinakaw utji, uka yant'äwix pallapallanakan askin qhanats qhana irnaqapxañapatak amtatawa, jichhürunakanx markachirinakatx janiw kunphiyansa ukax utjkiti. Yaqhaip pallapall ajintinakax yaqh ajintinakan jan wali luratanakapxat yatiyasin arknaqataw uñjasipxt sasin arst'apxaraki .\nPallapallanakat utt'ayatan yatiyawipas markachirinakat iyawst'atakchi ukhamat pallapallanakan irnaqapxatanapax qhan uñjasiñapataki/a> kawkïriti oficiales deshonestos  ukjämapkis ukanakata, yaqhanakarux uka polígrafo yant'aw luratax Servicio de Policía kamach  uñt'atäkis ukar janiw yäqapkaspati sasin llakisiyi \n2007 maran Cámara de Representantes uksat machaq regulaciones  uñt'ayatax candidatos  Servicio de Policía Trinidad ukat Tobago (TTPS, ingles arun singlapaxa) ADN ukxat yatiyapxañapawa, polígrafo yant'aw lurayasipxañapawa, drogas, kunjam chuymanis qhurut janicha taqi uka yant'aw luratanak uñt'ayapxañapa. Ukatsti, ministro de Seguridad Nacional, Martin Joseph jupax qhancht'iwa  uka amtanakax janiw munapkänti kunalaykutï “uphisyalanakan aski irnaqawipax pallpallanakan irnaqawipatakix wakiskirinwa”\nUkhamakipansti, polígrafo ukanakax askin iyawst'atanwa, ukampirux ukhat nayraqatarux uka yant'äwinakax janiw sapürunjam uñjasxiti, kawkïriti transferencia a unidades especiales ukax luraski ukanak phuqhasïnxa. Yaqhip uphisyalanakax uka polígrafo yant'aw lurayasiñ qhipa amtax  pächasiñaw sasin arst'apxi.\nYaqha markanakanx pallapallanakax polígrafo yant'awx apnaqapxiwa, en duda  su exactitud. En Estados Unidos, por ejemplo, la irnaqirinakan Polígrafo ukxat arxatir kamachipax  (EPPA) walja irnaqayirinakaruw k'ari katjaw apnaqañarux jark't'iwa. Ukampirus partidarios de polígrafo TTPS uksatx empleados de servicio público  ukanakatakix janiw ukax apnaqasiñapakit sasinw sapxi.\nCadena de televisión yatiyäwi  CNC3 uksata, Griffith jupax ajintis de policía uksankirinakaruw yant'aw lurasipk ukax arxayi, armanaka, markar droga apantanipk ukhax kunjams kullq katuqasiptaxa.\nUka yant'äwix janiw lurayasiñapuniki, Griffith jupax siwa “muspkañawa” qawqha ophisyales jupanakas jan munapki uka yant'aw lurayasiñxa, ukampins suroeste uksana  — drogas, armas ukat jan uñt'at jaqinakaas mantanipki uksanpun jilpachaxa.\nGriffith jupax “ukankti irnaqañ munstax polígrafo yant'aw lurayasisaw sarañama” ukham sasin arst'i, ukatx nayaw nayraqat  yant'aw lurayasis uñacht'ayax sasinw saraki. Khitinakatï jan munapkan jupanakax yaqhar khitataxaspaw sasin saraki. Ukapachparakiw pruebas de drogas aleatorias  ukham utjayañatak amti. Griffith jupax yaqhip ufisyalis asesoría legal  ukx thaqhapxarakispa ukx amuytwa, sasinw jaysi: “Tribunal isinïtwa”.\nAsociación de Bienestar Social del Servicio de Policía de Trinidad ukat Tobago  (TTPSSWA, inglés arun siglapani) polígrafo yant'aw lurayasiñ amtarux janiw sapxiwa, ukatx sarakiwa  niyakixay uka amtax “encomiable” ukhamachixa ukatx kuna jan walt'äwinak utjipans amtata taqi ukanakw mayninakar qhanancht'añapa. Uka chhijllt'at comisionadox tamankirinakap ukxat aruskipañatakiw mä tantachaw wakt'ayañatak amtaski.\nGideon Dickson tama irpirix niy tamantï jan wal irnaqapkis uka pallapallanakar suyt'ayañatak iyawsatachin ukax kamach taypin amtanakax utji ukankañapanw sasinw arst'i .\nGlobal Voices ukamp jawsawtuq aruskipäwinx Lara Quentrall-Thomas, jupax recursos humanos uksat yatxatataw ukatx polígrafo yant'aw lurañax Trinidad ukat Tobago markanakanx janiw jichha amtakiti. Jupan lurawinakaparjamax seguridad nacional uksan walwa apnaqasi. “jak'atw markamarux uñjtaxa”. Janiw kuna arusiwinakas utjañapakiti, irnaqayirinakax derechonipxiw irnaqir munirinakar yant'aw lurapxañapax sasinw arst'i.\nPallapallanakan irnaqapxañapatakix aka yant'aw lurayasiñ kamachix mä askiwa. “markachirix ukampix janiw iyawapxañapakiti, ukampirus uñakipaña, jiskt'aña ukat amuy arst'asiñas churatañapawa”.\nAkax principios de justicia natural  ukaruw purispa. Aski amtanakax irnaqirinakatak utjki ukanakax janiw jan jiskt'asinx mayjt'ayatakaspati.\nJichhakamaxa, pantjat polígrafo yant'aw luratax uphisyalis jupanakar irnaqaw churañatak apnaqatawa, janiw  suyt'ayañatak apnaqatakiti.\nURL to article: https://aym.globalvoices.org/2019/07/9173\n planes de introducir: https://www.facebook.com/PoliceServiceTT/posts/2538475779504421\n polígrafo rutinarias: https://www.tv6tnt.com/news/local/ttps-to-begin-polygraph-testing-of-police-officers/article_b700ba68-a1bb-11e9-a551-176390dc3340.html?fbclid=IwAR0UD5Dq_B7OS2k5D9c65ayi3Da9C77T1Zb2o1bxJdKa_kiIBkQCiwMmMnA\n walja : https://www.ttcrime.com/crime-statistics/\n sasin arst'apxaraki: https://newsday.co.tt/2019/05/13/police-fear-police/\n qhan uñjasiñapataki/a> kawkïriti oficiales deshonestos: https://www.facebook.com/CCNTV6/posts/2793475057361335?comment_id=2793501714025336&comment_tracking=%7B%22tn%22%3A%22R%22%7D\n Servicio de Policía kamach: http://rgd.legalaffairs.gov.tt/laws2/alphabetical_list/lawspdfs/15.01.pdf\n machaq regulaciones: http://www.ttlawcourts.org/index.php/component/attachments/download/1004\n qhipa amtax: https://newsday.co.tt/2019/02/22/south-western-division-police-vex/?fbclid=IwAR1Lq__hIGahqdYvXE6j3jUvVWy6j_07Y73yDrgafEsBFXkIwYUvD3vkDpA\n en duda: https://www.vox.com/2014/8/14/5999119/polygraphs-lie-detectors-do-they-work\n irnaqirinakan Polígrafo ukxat arxatir kamachipax: https://www.dol.gov/whd/polygraph/\n empleados de servicio público: https://www.facebook.com/CCNTV6/posts/2793475057361335?comment_id=2793844137324427&reply_comment_id=2795418263833681&comment_tracking=%7B%22tn%22%3A%22R%22%7D\n Cadena de televisión yatiyäwi: https://www.facebook.com/watch/?v=814657215541954\n pruebas de drogas aleatorias: https://newsday.co.tt/2019/03/11/griffith-to-take-polygraph-drug-tests/?fbclid=IwAR1vsdiP2DjRyXTq83_EYLwf9dw1on6UJnVDOn8dDtA0qc9hTuXeQyzexVQ\n asesoría legal: https://www.facebook.com/george.birjah/posts/2300984616605444\n Asociación de Bienestar Social del Servicio de Policía de Trinidad ukat Tobago: https://www.facebook.com/961wefm/posts/10156661593043681\n principios de justicia natural: https://www.personneltoday.com/hr/what-is-natural-justice/


Números 5 - Holy Bible [Aymara Bible 1997] - (Núm 5)\n“Israelitanacarojj saraquim campamentota jakonucupjjañapataqui cawquïri jaketï lepra usunïchi, uqhamarac chhojjorasiñapatsa aywiychi, uqhamarac jiwat jaken janchipa llamct'asin k'añu tucupjje ucanacarusa.\nUca casta jakenacarojj campamentotjja ankaru jakonucupjjpan, chachäpasa, warmïpasa. Uqhamatsti janiw campamentoru k'añu tucuyapcaniti, nayan uca campamenton jacascatajj laycu.”\nIsraelitanacasti jaysapjjaraquïnwa cuna arunactï Tatitojj Moisesaru churcatayna ucarojja, ucatsti take uca casta jakenacaruw campamentot jakonucupjjäna.\n“Take Israelitanacar aqham sam: Cunapachatejj cawquïri jakesa, mä warmisa, Tatitur jan suma arccani, uqhamarac cuna jan walinacsa jake masipar lurani mä jach'a jucha lurasa,\nuca jakesti juchanacapjja arsusiñapawa, uqhamarac cawquïri jakerutejj uca jan wali lurqui ucarojj takpachwa cuttayañapa, ucjjarusti chicatan chicatapat mä juc'a menost'ata yapjjatañaparaquiwa.\nUqhamaraqui cawquïri ñankha lurat jaketï jiwjje, ucat janiraqui utjcchiti cawquïri jac'a familiapasa uca cuttayañataqui, ucapachajj uca cuttayañajj Tatituruw churatäjjani, uqhamarac sacerdoteru, uqhamaraquiw mä ovejampi churañapa, sacerdoten loktañapataqui, uca jaken juchapat perdón jicjjatañapataqui.\n“Take cawquïri ofrendanactejj israelitanacajj Tatitur ofrenda loktapcani, ucatsti sacerdoteru apapjjani, take ucanacasti sacerdotetaquïniwa.\nUqhamaraqui take cunanacatejj Tatituru loktatäqui ucatsti sacerdoteruw apatäni ucajj sacerdotetaquïniwa.”\n“Israelitanacarojj aqham sam: Utjaquiraquispawa, mä warmejj chachanïcasin jan wali sarnakeri,\nucatsti yakha chachanacampiraqui sarnakaspa, jan chachapan yatita, uqhama jupajj uca k'añu juchanac lurcchi, janiraqui testigonacas utjcchiti, ucatsti uca luratapajj imantatäni jan qhitinsa uñjata.\nUcapachasti chachajj celaraquispawa, warmipan uqham luratap laycu. Uqhamaraquiwa utjaraquispa mä chachajj warmipar celaspa jan cuna juchanïtapatsa.\nUcapachajj chachajj warmiparojj sacerdoten nayräjjaparuw irpani, ucatsti mä ofrendjamwa warmipatjja churani, pä kilo cebada jac'u, ucampis janiraquiw jac'u patjjarojj aceite ni incienso warjjatcaniti, ucajj celos toketa mä ofrendätap laycu, uqhamarac mä ofrenda juchanac khanstayañataquïtap laycu.\n“Sacerdotejj warmiru jac'aparu irpcatasinjja, Tatituruw uñstayani,\nucjjarusti sacerdotejj mä juc'a kollana uma aptasinjja mä ñek'et lurat chaturuwa uchani, ucarusti quituntaniw santuario pampat aptat lak'ampi.\nUcapacharaquiw sacerdotejj warmirojj Tatitu nayrakataru uñstayasinjja ñic'utapa jararani, ucatsti amparaparojj ofrenda uchani, celasiñ toketa mä jucha khanaru uñstayañataqui; sacerdotejj amparaparojja maldición apanqui uca c'allc'u uma caturaquini,\nucapachasti warmirojj mä juramento wayt'ani aqham sasa: ‘Janitejj yakha chachampi sarnakcsta, ni chachamarusa engañcaracsta, ni yakha chachampisa k'añuchascaracsta ucapachajj, janiw aca maldición apanir c'allc'u uma umantcäta ucqhajj cunsa lurcätamti.\nUcampisa jumatejj chachamaru engañsta, yakha chachanacampi sarnakaracsta, uqhamata k'añuchasisa,\nucapachasti Tatitojj jumarojj take jakenac nayrakatana maldispan, uqhamarac puracamas p'usutataracpan, wawamas puracamanjja usuchjata naciñapataqui.\nAca mutuyawiw jumarojj jutaniwa cunapachatejj uca maldicit uma umt'cäta ucapacha.’ Ucatsti warmejj arsuniwa: ‘Uqhamäpan’ sasa.\n“Ucatsti sacerdotejj uca maldicionjja mä papelaruw kellkantani, ucatsti c'allc'u umampiw phisqhuraraquini,\nucjjarojja uca umjja warmiruw umantayani jupar c'allc'u tucuyañapataqui.\nWarmin amparapatjja sacerdotejj mä ofrenda celos toket catokani, Tatitur uñacht'ayañataqui, uca ofrenda apakasinjja altararuw uchjjaraquini,\nucjjarusti mä juc'a jac'u ofrendat aptasinjja, altarjjaruwa naqhantayani, amtasiñatac mä ofrendjama. “Cunapachatï sacerdotejj uca c'allc'u uma warmiru umantayani,\nuca warmitejj chachaparu engañchïna ucapachajj uca c'allc'u maldición apanir umajj wali c'allc'uw tucurapini, ucatsti puracapjja p'usuntayaniwa, uqhamaraquiw wawapasa usuchjasiraquini, ucapachasti warmejj take jaketaqui uñtcaya maldicitaw tucuraquini.\nUcampisa warmitejj jan cuna juchanïcchi ucqhajj, janiraquiw cunas camachcaniti, ucatsti wawanïscaraquiniwa.\n“Take acanacaw leyinacajja cunapachatejj mä warmejj chachaparu salljani, uqhamarac chachas celoso tucuni ucqhajja,\njan ucajj chachaqui celoso tucuni warmip laycu ucqhajja, ucapachasti chachajj warmiparojj Tatituruw uñstayani, ucatsti sacerdotew lurascani cuntejj aca leyinacajj sisqui uqhamaru.\nChachasti ucqhajj janiw juchañchata uñjascaniti, ucampisa warmitejj juchanïchi ucqhajj mutuyatäniwa.”


¿Jehová Diosar uñtʼjjasajj kuns luräta? | Taman yatjjatañataki\n“Ukampis jichhajj Diosarojj uñtʼjjapjjtawa.” (GÁL. 4:9)\n¿Kunatsa mä cristianojj kunjamäskis Diosar yupaychañanjja uk sapa kuti mä listarjam amuykiptʼasiñapa?\nDiosarojj walja maranakas yupaychasipkchejja, ¿kunatsa mä cristianojj Diosar yupaychañan jiltaskakiñapa?\n¿Kunatsa iyawsäwisata ukat Diosar jakäwis katuyasitasat amuykiptʼasiñasa?\n1. Janïr avión tuytaykasajja, ¿kunatsa avión apnaqerinakajj mä listarjam avión wali sum uñakiptʼapjjañapa?\nAVIÓN apnaqerejja, janïra avión tuytaykasajj kunjamakïskis avionajj uk 30 jila toqenakatwa mä listarjam uñakipañapa. Janitï sapa kuti uk lurkaspajja, inas chijinakar purtʼaschispa. Avión apnaqerinakatjja, ¿khitinakarus uka listarjam uñakipapjjañapataki mayisi? Wali experiencianïpki ukanakaruw mayisi. ¿Kunatsa? Kunattejj experienciaparukiw atinisipjjaspa ukat janiw sum avión uñakipapkaspati.\n2. ¿Kunsa mä cristianojj sapa kuti amuykiptʼasiñapa?\n2 Kunjamtï avión apnaqerejj amuyumpi listarjam avión uñakiptʼkejja, ukhamarakiw jiwasajj kunjamakïskis iyawsäwisajj uk mä listarjam amuykiptʼasiñasa. Jichhakis jan ukajj walja maranakas bautisatäjjstanjja, iyawsäwisajj chʼollqhëskiti ukat Diosarojj taqe chuymati yupaychasktan uk sapa kuti amuykiptʼasiñajj wali wakiskiriwa. Janitï ukham lurkañänejja, Diosar yupaychañanjja aynachtʼsnawa. Bibliajj akham sasaw ewjjtʼistu: “Khititejj chʼamanïtapa amuyasejja, wal amuytʼaspan ukatarak tinkuskaspan” sasa (1 Cor. 10:12).\n3. ¿Kunsa Galacia markankir cristianonakajj lurapjjañapäna?\n3 Ukatwa Galacia markankir cristianonakajja, iyawsäwipajj kunja chʼollqhëskisa uk amuykiptʼasipjjañapäna ukat Diosar yupaychañjja wali askitwa uñjapjjañapäna. Jesusan loqtasïwipaw Jehová Diosar uñtʼañatakejj mä thakïkaspas ukham jistʼarawayi, ukhamat jupan loqtasïwipjjar iyawsapki ukanakajj Diosan wawanakapjam jakʼachasipjjañapataki (Gál. 4:9). Diosaru ukham jakʼachasiskakiñatakejja, Galacia markankir cristianonakajj Moisesan Leyiparjam phoqhayañ munir judío jaqenakan yatichäwinakapjja, janiw istʼapjjañapäkänti. Ukampisa jan judiöpkäna ukanakajja, janiw uka Leyirjam taman sarnaqapkänti. Ukhamasti, judionakasa ukat jan judionakasa, Diosar yupaychañ toqet nayrar sartapjjañapaw wakisïna. Jehová Diosajj janiw Moisesan Leyiparjam phoqhapjjañap jaqenakar mayjjänti, ukwa jupanakajj amuyapjjañapäna.\nKUNJAMATSA JEHOVÁ DIOSAR UÑTʼAÑ QALLTSNA\n4, 5. ¿Apóstol Pablojj Galacia markankir cristianonakarojj kuna toqetsa ewjjtʼäna, ukat kunjamsa jiwasar yanaptʼistu?\n4 Kuntï Jehová Diosajj apóstol Pablo toqejj Galacia markankir cristianonakar siskäna uka arunakajja, kuna cheqa yatichäwinaktï Bibliat yateqawayktan uk jan jaytañasatakiw amtayistu. Janipuniw kuntï jaytawayktan ukar kuttʼañasäkiti. Galacia markankir cristianonakar carta qellqatajja, janiw jupanakarukejj Jehová Diosaru taqe chuyma jan jitheqtasa yupaychañapataki yanaptʼkänti, jan ukasti taqeniruw yanaptʼistu.\n5 Kunjamsa kʼari yatichäwinakat qhespiyatäsin Jehová Diosan Qhanañchiriparu tukuwaytan uk taqeniw amtañasa. Ukatakisti, aka pä jisktʼat amuytʼañäni: “¿Bautisasiñatakejj kunanaksa phoqhawayta? ¿Kunjamsa Diosar uñtʼawayta ukat kunjamsa Jupajj uñtʼawaytam uk amtastati, ukhamat kʼari yatichäwinakat qhespita jikjjatasta?”.\n6. ¿Kuna listatsa yatjjataskañäni?\n6 Jehová Diosan Qhanañchiripäñatakejj kunanaksa lurawayta uk llätunka toqetwa mä listarjam amuytʼañäni. ( “Bautisasiñatakejj akanakwa phoqhañasa, ukaw jiltaskakiñatak yanaptʼistu” siski uka recuadro uñjjattʼäta.) Ukanak sapa kuti amtañajja, akapachar jan kuttʼañatakiw yanaptʼistani. Kunjamtï avión apnaqerejj experiencianïkasas wali amuyumpi mä listarjamajj kunjamakïskis avionapajj uk uñakipasin jan llakisisa avión apkejja, ukhamarakiw jiwasajj sapa kuti uka listarjam amuykiptʼasisajj jan kun ajjsaras Jehová Diosar taqe chuyma yupaychaskakiñäni.\nDIOSAN UÑTʼATÄPKI UKANAKAJJA, DIOSAR YUPAYCHAÑAN JILTASIPKAKIWA\n7. ¿Kuna yatichäwinakarjamas sarnaqañasa, ukat kunatsa?\n7 Janïr avión tuytaykasajja, kunanaksa sapa kutejj lurañapa ukwa listapajj avión apnaqerirojj amtayi. Jiwasajj ukhamarakiw Diosar yupaychañan kunjamäsktansa ukat bautisasktan ukhatpachajj kunsa lurawaytan uk listasarjam amuykiptʼasiñasa. Pablojj akham sasaw Timoteor säna: “Kuna suma yatichäwtejj churksma ukatjja janipun saraqamti, iyawsäwinrak jakam, ukhamarak munasiñasajj utjkistu Cristo Jesusampi mayaru tukutas layku ukansa” sasa (2 Tim. 1:13). Uka ‘suma yatichäwinakajja’, Biblianwa jikjjatasi (1 Tim. 6:3). Kunjamtï uta lurañataki planonakajj kunjamänis utajj uk amuytʼaykistojja, ukhamarakiw Biblian cheqa yatichäwinakapajj kunsa Jehová Diosajj jiwasat suyi uk amuytʼayistu. Ukatwa, kunanaksa bautisasiñatakejj lurawaytan uk amtañasa, ukhamat kawkhakamas Biblian cheqa yatichäwinakaparjam sarnaqasktan uk amuytʼañataki.\n8, 9. 1) Jehová Diosar uñtʼañansa ukat iyawsäwinsa, ¿kunatsa jiltaskakiñasa? 2) ¿Kunatsa Diosan yupaychañ toqet jiltaskakiñasajj wakisi, ukat kunatsa mä qoqan jiltatapampi sasispa?\n8 Nayraqatjja, Jehová Diosar uñtʼañwa qalltawaytanjja, ukat ukajj iyawsäwinïñatakiw yanaptʼawayistu. Ukampisa Diosar jukʼamp uñtʼaskakiñasawa ukat iyawsäwisas jiljjattaskakiñapawa (2 Tes. 1:3). Ukhamasti bautisasjjtan uka qhepatjja, Diosar yupaychañanjja nayrar sartaskakiñasawa, janiw ukharuk qheparañasäkiti.\nQoqanakajj jilasipkakiwa, ukhamarakiw cristianonakajj jilaskakiñasa\n9 Diosar yupaychañ toqet jiltañajja, mä qoqan jiltatapampi sasispawa. Uka qoqasti muspharkañaw jilsuspa, yamas uka qoqatï manqhakama ukat suma saphintatächi ukhajj jukʼampïspawa. Libanonkir cedro qoqanakat amuytʼañäni, uka qoqanakat yaqhepajja, 37 metronakwa jilsuspa, saphinakapas wali chʼollqe ukat manqhakamaw saphintarakispa, troncopasti 12 metronakat jilarakiw thuruptaspa (Cant. de Cant. 5:15). Nayraqatjja, qoqajj jankʼakiw jilsu, ukat janis amuyañjamäkchejja, marat maratjamaw troncopajj thurupti ukat saphinakapas jukʼampi manqhar saphinti, ukhamatwa qoqajj suma saytʼatäjje. Niya ukhamarakiw mä cristianojj Diosar yupaychañ toqet jilti. Qalltanjja, Bibliat yatjjatasin bautisasiñkamaw jankʼak jiltsna; ukat inas precursorjam irnaqtʼañatakejj kuna mayitanaktï phoqhañäki uk phoqharaksna jan ukajj taman yaqha luräwinak katoqaraksna. Ukham jiltatasjja kusisitaw tamankir jilat kullakanakajj qhan amuyapjje. Ukat marat maratjamajja, inas jiltatasajj jan qhan amuyañjamäkchiniti. Ukampis iyawsäwisansa ukat Diosar uñtʼañansa jiltaskakiñasawa, “Cristojj qawqchʼäkitejj ukar puriñaskama” (Efe. 4:13). Ukhamatwa Diosar yupaychañ toqetjja, mä jiskʼa qoqat mä jachʼa ukat suma thurtʼat qoqar tuktanjja.\n10. Diosarojj walja maranakas yupaychasipkchejja, ¿kunatsa mä cristianojj Diosar yupaychañan jiltaskakiñapa?\n10 Ukampis jiltatasajj janiw ukharuk qheparañapäkiti. Jan ukasti, Diosan Arupat jukʼamp yatjjataskakiñasawa ukat iyawsäwisas chʼollqheptañapawa. Ukhamatwa suma saphintat qoqäksnas ukhamäñäni (Pro. 12:3). Walja jilat kullakanakaw ukham lurawayapjje. Mä jilatajja, 30 maranak jilaw irpir chuymanjam taman irnaqtʼaski ukat Diosar yupaychañ toqet jiltaskakitapwa amuyasi. Jupasti akham siwa: “Bibliarojj jukʼamp askitwa uñj-jjta. Ukat kunjamsa Biblian yatichäwinakapajj maynirojj suma amtar puriñatak yanaptʼaspa uk yateqaskaktwa. Ukhamarusa Diosan arunakap yatiyasajj kusisitarakiw jikjjatasta” sasa.\nDIOSAMP SUM APASISKAKIM\n11. ¿Kunjamsa Jehová Diosarojj sum uñtʼaskaksna?\n11 Jiwasatï Diosar yupaychañ toqet jiltañ munstanjja, Jehová Diosarojj Awkisarjama ukat Amigosarjamaw jakʼachasiñasa. Suma katoqtʼata, munata ukat jarkʼaqtʼata jikjjatassna ukwa Jupajj jiwasatak muni, kunjamtï mä wawajj awkipan ichjjaruta jikjjataski ukhama, jan ukajj jan jaytjasir ukat cheqpach amigompi jikjjatasktan ukhama. Ukampis Jehová Diosampejj janiw mä akatjamatak sum apasksnati. Jan ukasti Jupar sum uñtʼañataki ukat munasiñatakisa walja tiempow wakisi. Ukhamasti Biblia sapür liyiñataki tiempo apstʼasiñasawa. Ukat Yatiyañataki, ¡Despertad! revistanaka ukhamaraki Bibliat apstʼat yaqha qellqatanaksa liytʼañasarakiwa.\n12. ¿Jehová Diosampi sum apasiskakiñatakejj kun lurañasasa?\n12 Mayisitanakasa ukat suma amigonakampi sarnaqañaw Jehová Diosampi sum apasiskakiñatakejj yanaptʼistani (Malaquías 3:16 liytʼasiñapawa). Jehová Diosajj “aski jaqenakarojj imiwa, mayisitanakapsa istʼarakiwa” (1 Ped. 3:12). Jupasti wali munasir awkjamaw yanaptʼa mayisktan ukhajj istʼistu. Ukhamajj janiw ‘Jehová Diosat oracionan mayisiñjja armasipjjañasäkiti’ (Rom. 12:12). Diosan jan yanaptʼapampejja, janiw Jupan amigopäskaksnati. Akapachan jan waltʼäwinakaparojj janipuniw chʼamasampikejj atipjksnati ni yantʼanakarus saykatksnati. Jehová Diosar jan mayisjjañäni ukhajja, jiwasatakejj kuna chʼamañchtʼäwitï wakiski uk janiw katoqjjañäniti. ¿Jehová Diosar mayiskta ukhajj atiniskay amigomarjamat parlta? ¿Jan ukajj uka toqet chʼamachasiñamach wakisispa? (Jer. 16:19.)\n13. Jehová Diosampi sum apasiskakiñatakejja, ¿kunatsa jilat kullakanakampi tantachasiñajj wali wakiskirejja?\n13 “Khitinakatejj jupar confiasipki ukanakarojja” Jehová Diosajj wali askitwa uñji. Ukhamasti, Jupar uñtʼjjasinjja khitinakatï Jupar uñtʼapki ukanakamp chikajj tantachasiskakiñasawa (Nah. 1:7). Akapachajj llakinakampi phoqhantatawa, ukatwa chʼamañchtʼir jilat kullakanakampi chikachasiñasa. Ukat ¿kuna askinaksa jikjjatañäni? Tamanjja, “maynit maynikama [...] munasiñanïñasataki, ukhamarak suma luräwinak uñachtʼaya[ñasatakiw]” chʼamañchtʼir jilat kullakanakar jikjjatañäni (Heb. 10:24, 25). Pablon uka ewjjtʼaparjam phoqhañatakejja, jilat kullakanakamp tantachasiñaw wakisi. Ukatwa tantachäwinakarojj sarañasapuni ukat arstʼañasaraki.\n14. ¿Kunatsa arrepentisiñatakisa ukat jan wali luräwinak apanukuñatakis jankʼakïñasa?\n14 Cristianöñatakejja, juchanakasatwa arrepentistan ukat jan wali luräwinaksa apanukuraktanwa. Ukampis arrepentisiñatakejj jankʼakïñasapuniwa ukat Diosatakjamaw sarnaqañasaraki. Kunattejj pantjasir jaqenakjamajj juchar purtʼasikipunsnawa. Juchajja, mä asirur uñtataw achutatañatak uñchʼukiskistu (Rom. 3:9, 10; 6:12-14). Janipunis pantjasirïksna ukham janiw amuyañasäkiti. Jan wali luräwinak apanukuñataki chʼamachasitasjja, Jehová Diosajj wali pacienciampiw suytʼistu (Fili. 2:12; 2 Ped. 3:9). Tiempsa ukat qollqsa Jehová Diosar serviñatakiw apstʼasiñasa, ukat kuntï jiwasatakik munktan uks apanukuñasawa. Mä kullakajj akham siwa: “Diosar yupaychir familianwa jilsuwayta, ukat Jehová Diosatjja janiw mayninakjam amuykayätti. Diosarojj wal ajjsarayäta ukat janipuniw Jupajj askit uñjkitaniti sasaw amuyirïta”. Uka kullakajja, kunayman jan waltʼäwinakan uñjasisaw Diosar yupaychañan aynachtʼäna. Jupajj saskakiwa: “Jehová Diosarojj munasiskchiyätsa, janiw uñtʼkayätti. Ukampis Jupar walja kuti mayisisajja janiw ukham amuyjjayätti. Jehová Diosajj wali munasiñampiw jan waltʼäwinakat mistuñataki yanaptʼawayitu ukat kun lurañajas wakisi uks amuytʼayitu, ukham lurasajj mä wawarjamas irpkitaspa ukhamwa amuyasiyäta” sasa.\n15. ¿Kunsa Jesusasa ukat Awkipas uñjapjje?\n15 Diosan suma yatiyäwinakapjja, “taqe jaqenakaru yatiyanipjjam” sasaw Diosan angelapajj Pedroru ukat mayni apostolonakaru säna. Uksti mä milagro toqe carcelat qhespiykäna uka qhepatwa säna (Hech. 5:19-21). Sapa semana yatiyir mistuñajja, kuna toqenakattï Diosar yupaychañan amuykiptʼasiñasäki uka listankarakiwa. Jesusasa ukat Awkipasa janiw iyawsäwisak uñjapkiti, jan ukasti yatiyaskatasjja uñjapjjarakiwa (Apo. 2:19). Ukhamasti, Diosan arunakap yatiyañajj jakäwisan nayrankañapapuniwa.\n16. ¿Jehová Diosar jakäwis katuyastan uka toqet kunatsa lupʼiñasa?\n16 Jehová Diosar jakäwis katuyastan uka toqetwa lupʼiñasa. Taqe kunat sipansa Jehová Diosampi sum apasiñaw wali wakiskirejja. Jupar uñtʼapki ukanakarojj Jupajj uñtʼarakiwa (Isaías 44:5 liytʼasiñapawa). Kunjamsa Jehová Diosampejj apasiskta uk amuykiptʼasim ukat Jupampi sum apasiskakiñatakejj oracionan yanap mayisirakim. Ukatsti kuna urunsa bautisasiwayta uk amtasipunim, ukhamatwa Jehová Diosaru jakäwi katuyasitam jan armkätati. Uka amtar puritamajj wali wakiskiripuniwa.\nJEHOVÁ DIOSAT JAN JITHEQTAÑATAKEJJ AGUANTAÑASAWA\n17. ¿Jehová Diosat jan jitheqtañatakejj kunatsa aguantañajj wakisi?\n17 Galacia markankir jilat kullakanakar Pablojj qellqkäna uka arunakajja, aguantapjjañapatakiw chʼamañchtʼäna (Gál. 6:9). Jiwasajj ukhamarakiw aguantañasa, kunattejj jan waltʼäwinakanwa uñjasiñäni, ukampis Jehová Diosaw yanaptʼistani. Ukhamasti janipuni qollan ajayup mayisiñ armasiñäniti. Kunapachatï Jupajj llakisiñanakas kusisiñaru tukuyani ukat tʼaqhesiñanakasa sumankañar tukuyani ukhajja, chuymachtʼataw jikjjatasiñäni (Mat. 7:7-11). Aka toqet amuytʼañäni: Jehová Diosajj wali sumwa jiskʼa jamachʼinakarojj uñji. Uka jiskʼa jamachʼinakat sipansa jukʼampwa jiwasar munasistu, kunattejj jiwasajj Jupar munasiraktanwa ukat jakäwis Juparurakiw katuyastanjja (Mat. 10:29-31). Kuna jan waltʼäwinakan uñjasisas janipun aynachtʼañäniti. Diosar yupaychañ laykojj kunanaktï apanukuwayktan ukarojj janipun kunäkipansa kuttʼañäniti. ¡Jehová Diosamp uñtʼatäsajja, wali muspharkañ bendicionanakwa katoqañäni!\n18. Jehová Diosar uñtʼjjasajja, ¿kuns jichhajj lurañama?\n18 Jumatï jichhak Diosar uñtʼasin bautisasiwaystajja, ¿kun lurañamas wakisi? Jehová Diosarojj uñtʼaskakiñamawa ukat Diosar yupaychañansa jiltaskakiñamawa. ¿Ukat walja maranak bautisatäjjstasti? Ukhamarakiw Jehová Diosarojj jukʼamp uñtʼaskakiñama. Ukat Jupampi sum apasiñanjja, janipuniw ukharuki qheparañamäkiti. Jan ukasti, kunjamsa Jehová Diosampejj apasiskta ukjja, kuna toqenakattï aka yatichäwin yatjjatawayktan uka listarjamaw sapa kuti uñakiptʼasisin amuytʼasiñama, ukhamat munasiri Jehová Dios Awkisata ukat Amigosata jan jitheqtañataki (2 Corintios 13:5, 6 liytʼasiñapawa).\nBAUTISASIÑATAKEJJ AKANAKWA PHOQHAÑASA, UKAW JILTASKAKIÑATAK YANAPTʼISTU\nJehová Diosaru ukat Jesucristo Yoqapar ‘uñtʼañwa’ qallttanjja (Juan 17:3).\nYatjjatatasarjamaw iyawsäwisajj jilti (Juan 3:16).\nSapürutjamaw Jehová Diosarojj oración toqe jakʼachastanjja (Hech. 2:21).\nJiwasjam iyawsäwinïpki ukanakampi tantachasiñ wakisitapwa amuytanjja (Heb. 10:24, 25).\nJan wali luratanakasatwa arrepentistanjja (Hech. 17:30).\nJan wali lurañanakwa apanuktanjja (Hech. 3:19).\nIyawsäwinïtasatwa kuntï yateqawayktan ukanak yaqhanakar yatiytanjja (2 Cor. 4:13).\nJesusar arkañatakiw Jehová Diosarojj jakäwis katuyastanjja (1 Ped. 4:2).\nUman bautisasisaw Diosaru jakäwis katuyasitas uñachtʼaytanjja (1 Ped. 3:21).


Evo Morales Jilïr Irpirix Bolivian yänakap yaqha jaqinakar aljkatawiyapki jupanakxat amuykipt'añ mayiwiyi\nYaqha jaqinakar yänak aljkatasax 21.000 waranq waranq dolaraw markasar ñanqhachat utji\nYaqha jaqinakar yänakas aljkatawiyapki ukxat amuykipt’añ Jilïr Irpirix Twitteran taqi markachirinakar mayiwiyi, aljkatapkän uka pachax markasarux “sintpin ñanqhachawiyi” sasaw sawiyi.\n“Capitalización Kamachin utt’ayasitapatx 25 maraw saraqawayxi, ukampiw Gonimp Cárdenasampix yaqha jaqinakar yänakas churawiyapxi. Qullqichir utanakasampir markasampirux kunjams ukham lurapxatapax jan walt’ayawiyi ukxatw amuykipt’añ mayipsma” sasaw qillqt’atayna.\nSamuel Doria Medinax Jaime Paz Zamoran yanapiripänwa, jupax kunjams Jach’a Taripañ Utasankirinakax uka aljkatat jan munirinakan mayitap janiw sawiyapxäna ukatw kusisiwiyäna, “markasan amtapar yäqañawa” sasaw kusisiwiyäna.\nGonzalo Sánchez de Lozada, Jorge Quiroga, Jaime Paz Zamora, Carlos de Mesa, Víctor Hugo Cárdenas jupanakaw yaqha jaqinakar yänakas aljkatañx p’iqicht’awiyapxäna, qhipan jikxatasipki uka kimsanix jichhax mayamp chhijllayasiñ munasipki. Yacimientos Petrolíferos Fiscales Bolivianos, Empresa Nacional de Telecomunicaciones, Empresa Nacional de Electricidad, Lloyd Aéreo Boliviano, Empresa Nacional de Ferrocarriles, Empresa Nacional de Fundiciones ukanakw jupanakax alxkatawiyapxäna./RAR


DIOSAN LURATANAKAPAJJ ¿KUNSA YATICHISTU?\nJaqenakajj mayninakat sinttʼasiri, chuymapan kunjamäsipkisa uk amuyiri ukhamätanwa. Rick Hanson sat doctorajj akham siwa: “Mayninakat sinttʼasiñajj chuymasankiwa” sasa.\nAK AMUYTʼAM: Animalanakat sipansa, ¿kunatsa jaqenakakejj mayninakat sinttʼasiri ukhamätanjja? Diosajj jupar uñtasitwa lurawayistu sasaw Bibliajj yatichi (Génesis 1:26). Ukhamajja, kunjamtï Diosajj suma chuymanïki ukhamarakiw jiwasajj suma chuymanïsna. Kunapachatï jaqe masisat sinttʼastan ukhajja, taqe kun luriri Jehová Diosjam sinttʼasirïtaswa uñachtʼayasktanjja (Proverbios 14:31).\nDIOSAJJ WALI SINTTʼASIRIWA, ¿KUNJAMSA BIBLIAJJ UK AMUYTʼAYISTU?\nDiosajj wal jiwasat sinttʼasi, janiw tʼaqesiñassa munkiti. Israelitanakajj Egipton esclavonakat trabajisajj kunja tʼaqesiyatas uñjasipjjäna, kunjamsa 40 maranak wasaran muyupjjäna uka toqet parlkasajja, Bibliajj akham siwa: ‘Diosaw taqe llakinakapat salväna’ sasa (Isaías 63:9). Diosajj kunjamsa markapajj tʼaqesiskäna uk yatïnwa, wal jupanakat sinttʼasirakïna. Ukatwa akham säna: “Nayajj sum yatta jupanakan tʼaqhesitanakapjja” sasa (Éxodo 3:7). “Khititejj llamktʼi markajjarojja, ukajj nayan nayrajjaruw llamktʼaski” sasaw sarakïna (Zacarías 2:8). Ukhamajj kunapachatï maynejj jan wal lurkistu ukhajja, Diosarus jan wal lurkaspa ukhamawa.\nAwisajj chuymasaw juchañchistaspa, jan ukajj janis Diosan khuyapayasiñamp katoqañatakejj walïksna ukhamwa amuyassna. Ukhamächi ukhajja, ak amtañasawa: “Diosajj chuymasat sipansa jukʼamp jachʼawa, taqe kunwa yatiraki” (1 Juan 3:19, 20). Diosajj jiwasat sipansa jukʼamp sum uñtʼistu. Kunjamanakansa uñjastan, kunas chuymasan utji, kunjamäsktansa taqe ukanakwa yati.\nJan waltʼäwinakan uñjaskañäni ukhajja, Diosajj yanaptʼistaniwa. Uk yatisaw Jupan chuymachtʼäwipsa, yatiñapsa, yanaptʼapsa thaqsna\nBibliajj akham siwa:\n“Jawsität ukhajj nayajj istʼämawa, yanapa mayisisatejj arnaqasïtajja, nayasti: ‘Akankasktwa’ sarakïmawa” (ISAÍAS 58:9).\n‘Nayasti yatiraktwa kuna amtäwinakatejj jumanakatak utjkitu ukanakjja, uka amtäwinakasti jumanakan askimatakiwa, janiw jan waltʼapjjañamatakïkiti, ukhamat qhepa urunakanjja wali suma jakasipjjañamataki, suytʼañansa phoqantataraki. Naya Tatituw ukjja arsta. Ukapachaw jumanakajj artʼasipjjetäta, ukatsti nayan ukaruw jutapjjarakïta, nayaru mayisisa, nayasti mayisitanakamjja istʼapjjarakïmawa’ (JEREMÍAS 29:11, 12).\n‘Jumaw jachatanakaj apthaptajja. ¿Janit ukanakajj libroman qhanäkisti?’ (SALMO 56:8).\nDIOSAJJ UÑTʼISTUWA, KUNJAMÄSKTANSA UKSA YATIRAKISTUWA\nDiosajj jiwasat sinttʼasitap yatiñajj ¿yanaptʼistaspati? María warmit parltʼañäni.\nJupajj akham siwa: “18 marani yoqajajj pä maraw cáncer usump wal tʼaqesiwayi. Jupajj jiwjjäna ukhajja, ‘jakañ vidajj janipuniw walïkiti’ sasaw sayäta. ‘Jehová Diosajj janiw yanaptʼawaykituti’ sasarakiw Jupatak wal colerayäta.\n”‘Jehová Diosajj janiw munaskpachïtuti’ sasaw amuyayäta. Sojjta maranak qhepatjja, wali munasiri sinttʼasiri mä amigajaruw kunjamsa jikjjatasiyäta uk yatiyayäta, jupajj congregacionajankänwa. Walja horanak nayar istʼasajja, amigajajj kuntï 1 Juan 3:19, 20 textojj siski ukwa amtayitäna, ukajj chuymajarupuniw purtʼitäna. Ukanjja, ‘Diosajj chuymasat sipansa jukʼamp jachʼawa, taqe kunwa yatiraki’ sasaw qhanañchi. ‘Jehová Diosajj kunja llakitas jikjjatasta uk yatiwa’ sasaw amigajajj sum amuytʼayitäna.\n”Ukhamsa yanaptʼkchitänjja, nayajj chuyma ustʼatakïskayätwa. Ukhaw Salmo 94:19 texto liytʼayäta. Ukanjj akham siwa: ‘Llakinakajajj walipun yapjjataskäna ukapachaw chuymachäwimampejj kusisiyista’ sasa. Uka arunakajj walpun yanaptʼitäna. Ukatwa Jehová Diosar oracionan jakʼachasiyäta, ‘Jupajj istʼituwa, kunjamsa jikjjatasta uksa amuyarakituwa’ sasin confiyasa. Ukham lurañajj chuymajan sum jikjjatasiñatakiw yanaptʼitäna”.\nDiosajj kunjamsa jikjjatastan uk yatiwa, jiwasat sinttʼasirakiwa, uk yatiñajj wal chuymachtʼistu. Ukampis ¿kunatsa akapachan walja tʼaqesiñanakajj utji? ¿Diosat juchanakasat castigpachïstu? ¿Tʼaqesiñanakajj tukusjjpachäniti? Jutïr yatichäwinwa uka jisktʼanakar qhanañchasini.\n¿Diosajj usunakampi, terremotonakampi, yaqha ukham jan waltʼäwinakampit jaqenakar castigpacha?


Global Voices Aymarata » Uraqpachan COVID-19 usun jilxatatapatx China markanx warwijunak lurapxi · Global Voices Aymarata » Print\nJaqukipäw uñt'ayata/apkatata 21 Qasäwi phaxsi 2020 18:41 GMT 1\t · Qillqiri Jack Hu (es) ukan jaqukipiri\tViviana Vasquez Paillaman, Victoria Tinta Quispe\nCategoria-naka: China, Citizen Media, Economics & Business, Relaciones Internacionales, COVID-19\nChina markanx Fábricas ukanakanx warwijunak lurapxi. China Daily jupan waraqt’ata, Twitter de China Science ukan uñt’ayata.\nGlobal Voices ukan uraqpacht COVID-19 usut qillqäwinakxat ullart’am .\nChina markanx COVID-19 usur jan juk’amp sartayañatakix jaqinakaw jayarstayatapxäna uka amtax askinaw phuqhasiwayi, ukhamipanstï achuqa phaxsinx wasitampiw qullqichäwir ch’amanchañatak sarantxapxi . Kunjamtï warwijunaka ukhamaraki yaqha qullañ yänakax wali thaqhatäk ukarjamax china phawrikanakax mayiwinak utjkï ukar phuqhañatakiw mayjt’ayasaw wasitamp irnaqañ qallantawayi. Usun utjatapatxa, productos médicos ukanakax wali thaqhatawa ukakipkarakiw qullqis jilxatani, ukampirus China markax “warwijunak phawrikirirakiwa” .\nWarwijunakax nayrax juk’a chaninikïriwa ukatx waljaw utjïri, COVID-19 usun uraqpachar puritapatx q’alaw pisthapiwayi. Janïr COVID-19 usux juk’amp sartkï ukhax warwij lurañ mä makinax 100 000 ukat 200 000 yuanes (14 150 ukat 28 300 dólares) ukhakinw chanipaxa. Jichhax uka makinan chanipax uka nayrïr chanitx kimasa kuti chaniruw puriwayi. Ukampirus uka makinax mä urunx 100 000 ukat 160 000 ukha warwiju luri, ukax sañ muniwa mä urunx 100 000 yuanes (14 150 dólares) ukha qullqi utjayi.\nWeChat uksana, akham sutimp sutincht’ata Warwiju luraña /qullqi imprimiri: Urut arumaruw qamirïptta , Zhou, jupax nayrax cigarros electrónicos lurir imprisaryuwa, aljäwinx kunjams qullqix utji ukxat qhanancht’i:\nJaniw jiljatakiti aljäwix niya qullqi imprisura ukhamakaspas ukham sutichañaxa. Uka warwiju lurañ yänakax jilxatawayiwa, mä warwijun chanipax 60 centavos (10 centavos de dólar estadounidense) ukhaw chanipaxa. Ukampirusa 30-40 centavos ukharuw aljasirïnxa. Jichhax waljat aljañ sipanx pä yuanes qullqiruw puri…\nYaqha yatiyäwix  Weibo ukan uñt’ayasi, achuqa phaxsinx mayni Zhejiang markankir imprisaryuw waranqa waranqa yuanes (niya 14 waranqa waranqa dólares) ukha qullqinïñ amtatayna.\nEstados Unidos ukhamaraki Europa markanakanx productos médicos lurañatakix may may kamachinakanïpxiwa, ukampïnsa, phawrikirinakax askiti janicha uka yant’apxañapawa ukatx credenciales ukanaksa mayisipxañapawa ukhamat permisos ukat licencias de exportación  mayiñataki. Inversionista Martin Cun, imprisanak jach’anachyañatakix credenciales de calidad exportación de Estados Unidos ukat Europa markanakat katuqañaw sasin uñakipt’i :\nWarwijunak lurañax qullqi imprimiñäkaspasa ukhamawa, ukampirus anqäx markanakar aljañatak apayañatakix Europa ukat Estados Unidos markanakat certificaciónes ukanak mayiñamawa. Francia, 67 waranq waranqa markachiriniwa uksatsti China markaruw 2000 waranq waranqa warwiju mayitayna. Estados Unidos ukat Europa markan markachirinakapaxa waranqats waranq jilanakawa…\nJan aski warwijunak luriri\nQullqi jiltayirjamax sapakutis juk’ampiw jach’apti, Pekín markax yaqha política de “diplomacia de las mascarillas” ukham qillqayasi  ukhamat yaqha markanakax recursos médicos munapki ukanakar aljañataki.\nUkampinsa, aka phawrikax janiw kunjamtï amtki ukar phuqhañ atkaspati, walja markanakanx productos médicos chinos ukanakax janiw askikiti sasinw arst’awayapxi. Jichhakamaxa, qullqit pisinkir markanakax 60 waranq waranqa warwijuw  kut’ayatäxi ukatx España markax 58 000 pruebas rápidas de COVID-19 kut’ayawayxi  taqi ukanakax achuqa phaxsin China markan luratanakawa.\nMayni Chen sutin aljañ apayirix mä jiskt’äwinarst’i  China markan 60 % ukhaw warwiju luririnakax janiw uka lurañ utanakan lurapkiti. Ukampirus yaqha phawrikanakax licencias de exórtación ukanipxiwa ukampirus warwijunak yaqha pawrikanakat alapxi ukhamat aljañataki.\nTwitter uksanxa, @gan_run apnaqiriw warwijunak lurañat mä waraqat (video) uñt’ayi:\nAkaw China markan qullqi impresora sutin uñt’ataxa. Irnaqirinakax warwijunak llamkt’apxi ukatx lurañ utanakax janiw askikiti uka manqhanx ina wulwukaspas ukhamaw chhukhuski. Aka warwijunakt jila chanir aljapkistu?\nUkampirus walja markanakanw aka productos médicos ukampix jan kusisitapkänti, uka chinunakax fábricas uksatx janiw sum  aljapkitut sasinw yaqhanakax arst’asipxi:\nTaqpach anqäxar aljat chanix 10 200 waranq waranqa (millones) yuanes (1500 waranq waranqa dólares) ukha qullqikiwa, niy taqpach aljatax waxt’akaspas ukhamawa.\nYänakx aljañasawa, ¡Estados Unidos markatakix chanipx irxatayapxatawa!\nChina markan aduana uksatx yatiyiwa  1 uru achuqa phaxsit 4 uru qasawi phaxsikamaxa, markat 3860 waranq waranqa (millones) warwiju, 37,5 waranq waranqa trajes protectores, 2,4 waranq waranqa termómetros infrarrojos, 16 000 ventiladores, 2,84 waranq waranqa pruebas COVID-19 usutaki ukatxa 8,41 waranq waranqa gafas protectoras ukanakaw anqäx markanakarux aljañataki apayata.\nURL to article: https://aym.globalvoices.org/2020/04/9191\n uraqpacht COVID-19 usut qillqäwinakxat ullart’am: https://es.globalvoices.org/cobertura-especial/covid-19-cobertura-mundial-para-una-pandemia/\n achuqa phaxsinx wasitampiw qullqichäwir ch’amanchañatak sarantxapxi: https://www.reuters.com/article/us-health-coronavirus-china-work/over-95-of-larger-chinese-firms-outside-hubei-resume-work-official-idUSKBN2100DH\n warwijunak phawrikirirakiwa”: https://www.france24.com/en/asia-pacific/20200408-focus-coronavirus-china-flaunts-mask-diplomacy\n Warwiju luraña /qullqi imprimiri: Urut arumaruw qamirïptta: https://mp.weixin.qq.com/s/HJIPl6Oow1KNFB_GR66Oeg\n permisos ukat licencias de exportación: https://www.chinaimportal.com/blog/china-export-licenses-permits/\n 60 waranq waranqa warwijuw: https://www.scmp.com/news/china/diplomacy/article/3077428/netherlands-recalls-600000-face-masks-china-due-low-quality\n janiw sum: https://www.weibo.com/2656274875/IBVes6A15


¿Kuna arutsa liytʼäta? Abjasia Abui Abé Acholi Afrikáans Akha Alemán Altaico Aluro Amárico Angola markan amparamp parlirinakataki Argentina markan amparamp parlirinakataki Armenio Armenio occidental Ateso Atié Aymara Ayá Azerí Azerí (alfabeto cirílico) Bashkir Bassa (Camerún) Bassa (Liberia) Batak simalunguno Batako karo Batako toba Becol Bete Biak Birmano Bislama Bolivia markan amparamp parlirinakataki Boulou Caboverdés Camboyano Cebuano Chabacano Changana (Zimbabue) Chichewa Chiga Chin tiddim Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuabo Chuvash Cibemba Cinamwanga Cingalés Citonga Colombia markan amparamp parlirinakataki Congo Coreano Criollo de Reunión Criollo de las Seychelles Criollo guadalupeño Criollo guayanés Criollo haitiano Criollo inglés de Belice Criollo mauriciano Cuba markan amparamp parlirinakataki Damara Dangme Danés Dayak Diula Duala Efik Embunda Endebele Endonga Endáu Enzema España markan amparamp parlirinakataki Español Estados Unidos markan amparamp parlirinakataki Estonio Ewé Fanti Finlandia markan amparamp parlirinakataki Finlandés Fiyiano Fon Francés Futunés Ga Galés Gitonga Gokana Griego Guaraní Guaraní boliviano Guerzé Gueré Gun Hausa Herero Hiligaynon Hindi Holandés Hunsrik Húngaro Iban Ibanag Ibinda Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Irlandés Isoko Italia markan amparamp parlirinakataki Italiano Javanés Kabiye Kachin Kadazan-dusun Kannada Kaonde Kayin sgaw Kazajo Kazajo (alfabeto árabe Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisii Kisonge Kpelle Krío Kurdo (alfabeto latino) Kwangalí Kwanyama Kyangonde Lahu Lamba Lambya Lari Lhukonzo Lifu Lingala Lituano Lomue Luganda Lugbara Lunda Luo Luvale Macua Malayo Malaysia markan amparamp parlirinakataki Malayálam Malgache Maltés Mam Mambue-Lungu Mapudungún Maratí Mare Mataco Maya Mazahua Mendé Meru Mizo Mongol Moré Myanmar markan amparamp parlirinakataki México markan amparamp parlirinakataki Navajo Ndebele (Zimbabue) Nepal markan amparamp parlirinakataki Nepalés Ngäbere (o guaymí) Nias Noruego Nyaneka Nyungwe Náhuatl (Centro) Okpe Oriyá Oromo Osético Otetela Pangasinán Panjabí (escritura nastaliq) Pidgin (oeste de África) Pidgin camerunés Pidgin de las islas Salomón Pidgin nigeriano Polaco Ponapés Portugal markan amparamp parlirinakataki Portugués de Brasil Portugués europeo Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua (Santiago del Estero) Quichua de Chimborazo Quichua de Imbabura Quichua de Pastaza Quichua de Tena Rarotongués Romaní (Eslovaquia Oriental) Romaní (Macedonia) Romaní de Macedonia (alfabeto cirílico) Romaní de Serbia Romaní del norte de Grecia Romaní del sur de Grecia Ronga Rumania markan amparamp parlirinakataki Rumano Runyankore Ruso Rutoro Samoano Sango Sena Senga Sepedi Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tailandia markan amparamp parlirinakataki Talian Tamil Tandroy Tankarana Tayik Tetun Dili Tigriña Tivo Tojolabal Tok pisin Tongano Tshiluba Tsonga Tsuana Tumbuka Turco Tuvaluano Twi Tártaro Ucraniano Uhobo Umbundú Urdu Uruund Uzbeko Vezo Vietnamita Wallisiano Waray-Waray Wolaita Xitshwa Yacouba Yao Zandé Zulú chin haka chin haka Chin haka sanguir zotung Árabe Ñanya Ñemba\n1. ¿Kunatsa angelanakat yatiñajj wakisi?\nJEHOVÁ DIOSAJJ familiapar uñtʼsna ukwa muni. Angelanakajj Diosan familiap taypinkapjjewa, ukatwa angelanakarojj ‘Diosan wawanakapa’ sasin Bibliajj yatichi (Génesis 6:2). ¿Kunsa angelanakajj lurapjje? ¿Kunjamsa jaqenakarojj nayra tiempon yanaptʼapjjäna? ¿Jiwasar yanaptʼistaspati? (8 qhanañchäwi uñjjattʼäta).\n2. 1) ¿Khitis angelanakar luräna? 2) ¿Qhawqha angelanakas utji?\n2 ¿Khitis angelanakar luräna? Colosenses 1:16 qellqatarjamajja, Jehová Diosajj Jesusaruw nayraqat luräna, ukjjarusti “kunatï alajjpachansa oraqensa utjki” ukanakwa lurarakïna, ukhaw angelanakas luratäpjjarakïna. ¿Qhawqha angelanakarus Diosajj lurpachäna? Bibliajja waranqa waranqa angelanakaw utji sasaw qhanañchi (Salmo 103:20; Apocalipsis 5:11).\n3. ¿Kunsa Job 38:4-7 qellqatajj angelanakat yatichistu?\n3 Aka oraq janïr lurkasajja, angelanakaruw Jehová Diosajj lurarakïna sasaw Bibliajj yatichi. Diosajj aka oraqe lurkäna ukhajja, ¿kunjamas angelanakajj jikjjatasipjjäna? Job librojja, angelanakajj wal kusisipjjäna sasaw sistu. Jupanakajj mä familiakiw Jehová Diosar mayachtʼat servipjjäna (Job 38:4-7).\nANGELANAKAJJ DIOSAN SERVIRINAKAPARUW YANAPTʼAPJJE\n4. Angelanakajj jaqenakat llakisipjjatapjja, ¿kunjamatsa yattanjja?\n4 Angelanakajj nayratpachaw jaqenakar yanaptʼapjjäna, Jehová Diosan aka oraqetaki amtap phoqasiñapatakisa, jaqenakataki amtap phoqasiñapatakisa yanaptʼapjjarakïnwa (Proverbios 8:30, 31; 1 Pedro 1:11, 12). Adanampi Evampejj Dios contra saytʼasipkäna ukhajja, angelanakajj wal llakisipjjpachäna. Jichhürunakanjja ukhamarakiw Diosar jan istʼiri jaqenakar uñjasajj wal llakisipjjarakpacha. Ukampis maynejj taqe chuyma arrepentisisin Diosar kuttʼjje ukhajja, angelanakajj kusisipjjewa (Lucas 15:10). Jupanakajj Diosan servirinakapat wal llakisipjje, ukatwa Jehová Diosajj aka oraqenkir servirinakaparojj angelanakapampi yanaptʼi (Hebreos 1:7, 14). Angelanakajj kunjamsa jaqenakar yanaptʼapjjäna uk jichhajj uñjañäni.\n“Nayan Diosajjajj angelapwa khitani, juparakiw leonanakan lakapsa jistʼanti” (Daniel 6:22).\n5. ¿Kunjamsa angelanakajj Diosan servirinakapar yanaptʼapjjäna?\n5 Sodoma, Gomorra markanakajj tʼunjaskäna ukhajja, Jehová Diosajj pä angelanakaparuw Lot chachampiru familiapampiru salvapjjañapatakejj khitanïna (Génesis 19:15, 16). Walja maranak qhepatjja, Daniel profetajja leonanakatak utjkäna uka jachʼa pʼiyar jaqontataw uñjasïna. Ukampis leonanakajj janiw kunsa kamachapkänti, ‘Diosaw angelap khitanis leonanakan lakap jistʼantäna’ (Daniel 6:22). Apóstol Pedrojj carcelan jistʼantat uñjaskäna ukhajja, jupar irpsuñapatakejj mä angelapwa Diosajj khitanirakïna (Hechos 12:6-11). Jesusajj aka oraqenkkäna ukhajja, ukhamarakiw angelanakajj jupar yanaptʼapjjäna. Bautisaskäna uka qhepatjja, “angelanakaw jupar yanaptʼapjjäna” (Marcos 1:13). Janïr jiwayatäkäna ukhasa mä angelaw Jesusar “wal chʼamañchtʼarakïna” (Lucas 22:43).\n6. 1) Angelanakajj Diosan servirinakapar yanaptʼapjjatap ¿kunjamatsa yattanjja? 2) ¿Kawkïr jisktʼanakatsa yatjjataskañäni?\n6 Jichhürunakanjja, angelanakajj janiw jaqenakar uñstjjapjjeti. Ukampis Diosajj angelanakap toqejj servirinakapar yanaptʼaskakiwa. Bibliajj siwa: “Tatitun angelapaw iyawsirinakarojj uñjaski, [...] imaskaraki” sasa (Salmo 34:7). Wali chʼamani enemigonakasaw utji, jupanakajj jan walinakwa lurañ munistu. ¿Khitinakäpjjes jupanakajja? ¿Kunjamatsa utjapjje? ¿Kunjamsa jan waltʼayañ munapjjestu? Uka jisktʼanakar qhanañchañatakejja, Diosajj Adanampi Evampir janïr lurkäna ukhajj kunas pasäna uk yatjjatañäni.\nJAN UÑJKAÑA ENEMIGONAKA\n7. ¿Jaqenakan kun lurapjjañapsa Supayajj nayratpach munäna?\n7 Mä angelajj jaqenakampi adorayasiñ jan ukajj yupaychayasiñ munasajja, Dios contraw saytʼasïna ukwa 3 yatichäwin yateqtanjja. Biblianjja uka angelarojj Diablo Supaya sasaw uñtʼasi (Apocalipsis 12:9). Jupajj Dios contra jaqenakajj saytʼasipjjaspa uk muni. Eva warmirojj engañjänwa, ukhat aksaruw waljanir engañjaski. Ukhamäkchisa Abel, Enoc, Noé chachanakasa, yaqhanakas janipuniw Jehová Diosat jitheqtapkänti (Hebreos 11:4, 5, 7).\n8. 1) ¿Kunjamatsa yaqhep angelanakajj demonionakaru tukupjjäna? 2) ¿Kunsa demonionakajj Uma Juiciot qhespiñatakejj lurapjjäna?\n8 Noé chachan tiempopanjja, yaqhep angelanakajj Dios contra saytʼasisajj jaqenakar tukusaw aka oraqer jutapjjäna. ¿Kunatsa? Biblianjja uka angelanakajj warminak munasaw saraqanipjjäna sasaw qhanañchi (Génesis 6:2 liytʼañataki). Ukham amtapjjatapajj janipuniw walïkänti (Judas 6). Uka tiempon jakir jaqenakajja, jan wali angelanakjamarakiw jan wali luririnaka, nuwasirinaka tukupjjäna. Ukatwa Jehová Diosajj uka jaqenakarojj Uma Juicio apayanis jiwarayañ amtäna, ukampis jupat jan jitheqtir servirinakaparojj salvänwa (Génesis 7:17, 23). Uma Juiciot qhespiyasiñatakejja, uka angelanakajj alajjpacharuw kuttʼapjjäna. Biblianjja uka jan wali angelanakarojj ‘demonionaka’ sasinwa uñtʼasi. Jupanakajj Supay toqetwa saytʼasipjjäna, ukhamatwa Supayajj jupanakan pʼeqtʼiripar tuküna (Mateo 9:34).\n9. 1) Demonionakajj alajjpachar kuttʼapkäna ukhajja, ¿kunas pasäna? 2) ¿Kuna toqetsa yatjjataskañäni?\n9 Jehová Diosajja, jupa contra saytʼasipjjatap laykojj janiw demonionakarojj familiap taypir katoqjjänti (2 Pedro 2:4). Jupanakajja janiw jichhajj jaqer tukjjapjjaspati, ukampis aka ‘oraqen jakirinakar engañjasipkakiwa’ (Apocalipsis 12:9; 1 Juan 5:19). Demonionakajj kunjamsa jaqenakar engañjapjje uk jichhajj yatjjatañäni (2 Corintios 2:11 liytʼañataki).\n¿KUNJAMSA DEMONIONAKAJJ JAQER ENGAÑJI?\n10. ¿Kunjamsa demonionakajj jaqenakar engañjapjje?\n10 Demonionakajj kunaymanit jaqenakar engañjapjje. Yaqhepajj jupanak pachpaw demonionakamp parlapjje, jan ukajj yatirinaka, layqanaka, chʼamakaninak toqew parlapjjaraki. Ukaruw espiritismo sasin uñtʼasi. Bibliajj janipun demonionakamp parlapjjamti sasaw ewjjtʼistu (Gálatas 5:19-21). ¿Kunatsa ukanakat amuyasiñasa? Kunjamtï mä jaqejj animalanak katuñatakejj trampanak wakichkejja, ukhamarakiw demonionakajj jaqenakar engañjañatakisa munañaparjam apnaqañatakis trampanak wakichapjje, ukatwa amuyasiñasa (26 qhanañchäwi uñjjattʼäta).\n11. 1) ¿Kunsa yatirinakajj lurapjje? 2) ¿Kunatsa ukanak jan lurañasäki?\n11 Demonionakajj yatirinak toqew jaqenakar engañjapjje, jupanakajj demonionakan chʼamapampiw jutïr urunakatsa, kunatï jan uñtʼatäki ukanakatsa yatipjje. Akanak lurasaw jutïrit yatipjje: wara waranak uñchʼukisa, cartanak uñasa, bola de cristal uñasa, amparanak uñasa, coca uñasa, samkanakar creyisa. Yaqhep jaqenakajja, ukanakajj janis kuna jan walïkaspa ukham amuyapjje, ukampis janiw ukhamäkiti, jan waltʼayistaspawa. Biblianjja demonionakampi yatirinakampejj juntukiw trabajapjje sasaw sistu. Hechos 16:16-18 qellqatanjja, “yatiri mä demonion” mantat tawaqotwa parli, uka tawaqojj “kunatï jutïrin paskani” ukanakwa demonion yanaptʼapampejj yatïna. Qhepatjja apóstol Pablojj demoniorojj uka tawaqot alissünwa, ukatjja tawaqojj janiw jutïrit kunsa yatjjänti.\n12. 1) ¿Kunatsa jiwatanakampi parlañajj jan walïki? 2) ¿Kunatsa Diosan servirinakapajj jan wali costumbrenak jan lurapjjañapäki?\n12 Jiwatanakajj yaqha cheqanwa jakasipki, jupanakampejj parlsnawa, jan walinaksa lurapjjestaspawa sasaw demonionakajj jaqenakar engañjapjje. Amuytʼañataki, mä munat familiapan jiwipansa, jan ukajj mä amigopa jiwipansa inas maynejj mä chʼamakaniru jisktʼasir sarañ munchispa. Uka chʼamakanejja, jiwatampejj parlsnawa sasaw saspa. Jiwatatsa musparkañanak parlaspa, jan ukajj jiwatajj kunjamtï parlasirïkäna ukhamwa parlarakispa (1 Samuel 28:3-19). Jiwatanakar imañatakejj walja costumbrenakaw utji. ¿Kunatsa jaqenakajj uka costumbrenak lurapjje? Jiwatanakajj yaqha cheqansa jakasipkaspa ukhamwa amuyapjje. Ukatwa mara jiwatap misayapjje, ofrendanak churapjje, chʼiyärat isisipjje, jan ukajj yaqha ukham costumbrenak lurapjje. Cristianonakajj uka costumbrenak jan lurapki ukhajja, familiaranakapasa markapankir jaqenakasa jan walitwa uñjapjje, sawkasipjjewa, janiw jupanakamp parlañsa munjjapjjeti. Ukampis jiwatanakajj janiw yaqha cheqan jakapkiti, janirakiw jupanakampejj parlksnati, ni kuna jan walsa lurapkistaspati, cristianonakajj uk sum yatipjje (Salmo 115:17). Ukhamasti jumajj janipuniw jiwatanakampejja, jan ukajj demonionakampejj parlañamäkiti ni jan wali costumbrenaksa lurañamäkiti, ukanakat amuyasiñamawa (Deuteronomio 18:10, 11 liytʼañataki; Isaías 8:19).\n13. ¿Kunjamas demonionakar ajjsarapkäna uka jaqenakajj jakasjjapjje?\n13 Demonionakajj kunaymanitwa jaqenakar engañjapjje, janiw ukakïkiti wal ajjsarayapjjaraki. Supayampi demonionakapampejj ‘jukʼa tiemponikïpjjatap yatisipjjewa’. Diosajj niyaw jupanakar aka oraqet chhaqtayjjani, ukatwa jukʼamp jan walinaksa, tʼaqesiñanaksa utjayapjje (Apocalipsis 12:12, 17). Diosar jan uñtʼasajja, nayrajj waljaniw demonionakar ajjsaras jakapjjäna, ukampis jichhajj janiw ajjsarjjapjjeti. ¿Kunatsa?\nDEMONIONAK CONTRA SAYTʼASIPJJAÑÄNI\n14. Nayrïr cristianonakat yateqasisajja, ¿kunsa demonionak contra saytʼañatakejj lurañasa?\n14 Biblianjja demonionak contra saytʼasipjjam, jupanakat jitheqtapjjarakim sasaw sistu. Éfeso markankir yaqhep jaqenakat parltʼañäni, jupanakajj Diosar janïr uñtʼkasajj demonionakampiw parlapjjerïna. ¿Kunjamsa jupanakajj demonionakat jitheqtapjjäna? Biblianjja siwa: “Khitinakatï magianak lurirïpkäna ukanakatjja, waljaniw libronakap mayar apthapisajj taqe jaqenak nayraqatan phichantapjjäna” sasa (Hechos 19:19). Jupanakajj cristianöñwa munapjjäna, ukatwa magia toqet parlir libronakap qʼal phichantapjjäna. Jichhürunakanjja ukham lurañaw wakisiraki. Khitinakatï Jehová Diosar serviñ munapki ukanakajja, taqe kunanakatï magiampi demonionakampi mayachatäki ukanak apanukupjjañapawa. Ukanakajj libronaka, revistanaka, horoscoponaka, peliculanaka, musicanaka, anatañanaka, cuadronaka, ukanakäspawa. Ukanakajj janis kuna jan walsa lurkistaspa ukhamäspawa, ukampis janiw ukhamäkiti. Maysa toqetjja, kunanaktï jaqenakajj jan walinakat jarkʼaqasiñatak apnaqapki ukanaksa apanukupjjañaparakiwa (1 Corintios 10:21).\n15. ¿Kunsa Supay contra demonionakap contra saytʼasiñatak lurañasa?\n15 Efesonkirinakajj magia libronakap phichantapkchïnsa, akham sasaw Pablojj mä qhawqha maranak qhepat jupanakar säna: ‘Alajjpachankir demonionakampejj nuwasiskakiñasawa’ sasa (Efesios 6:12). Libronakap qʼalsa phichantapkchïnjja, demonionakajj jupanakar jan walinak lurañ munasipkakïnwa. Ukhamajj ¿kunanakampsa lurapjjañapäna? Pablojj saskakïnwa: “Diosar confiyapjjatamajj mä jachʼa escudor uñtasitäpan, ukampiw Supayan aqkir flechanakap jiwarayapjjäta” sasa (Efesios 6:16). Kunjamtï mä soldadorojj escudojj guerran jarkʼaqkejja, ukhamarakiw Diosar confiyañajj jarkʼaqestaspa. Ukhamasti Jehová Diosaw jarkʼaqetani sasin confiyañäni, ukhamatwa Supay contra demonionakap contra saytʼasiñäni (Mateo 17:20).\n16. ¿Kunas Jehová Diosar confiyañatakejj yanaptʼistaspa?\n16 ¿Kunas Jehová Diosar confiyañatakejj yanaptʼistaspa? Sapüruw Biblia liyiñasa, Jehová Diosaw jarkʼaqetani sasaw confiyañasaraki. Jiwasatï Jehová Diosar taqe chuyma confiyañäni ukhajja, Supayasa demonionakapasa janiw kuna jan walinaksa lurapkistaniti (1 Juan 5:5).\n17. ¿Kunas demonionakat jarkʼaqarakistaspa?\n17 ¿Kunsa efesonkir cristianonakajj lurapjjañaparakïna? Jupanakajja demonionakampi parlir jaqenak taypin jakapjjäna. Ukatwa Pablojj uka cristianonakar akham säna: “Taqe horasansa, Diosarojj [...] mayisisipkakim” sasa (Efesios 6:18). Uka cristianonakajj taqe horasanwa Diosarojj yanap mayisipjjañapäna. Jiwasajj jupanakjamarakiw demonionakampi layqasiñanakampi phoqantat pachan jaktanjja. Ukatwa jarkʼaqatäñatakejj Jehová Diosar sutip aytasin mayisiñasa (Proverbios 18:10 liytʼañataki). Jehová Diosarutï Supayat jarkʼaqeta sasin mayisiskakiñäni ukhajja, jupajj istʼistaniwa (Salmo 145:19; Mateo 6:13).\n18, 19. 1) ¿Kunjamsa Supayarusa demonionakaparus atipjsna? 2) ¿Kuna jisktʼarus jutïr yatichäwin qhanañchaskañäni?\n18 Taqe kunanakatï demonionakampi mayachtʼatäki ukanakjja qʼalwa apanukuñasa. Jehová Diosaw jarkʼaqetani sasaw confiyañasaraki. Ukhamatwa Supay contrasa demonionakap contrasa saytʼasiñäni. Janiw Supayarusa demonionakaparus ajjsarañasäkiti (Santiago 4:7, 8 liytʼañataki). Jehová Diosajj demonionakat sipansa jukʼamp chʼamaniwa. Jupajj Noé chachan tiempopanjja demonionakarojj castigänwa, jutïrinsti jupanakarojj chhaqtayjjaniwa (Judas 6). Amtapuniñäni, janiw sapäktanti, Diosajj angelanakapampiw jarkʼaqestu (2 Reyes 6:15-17). Diosan yanaptʼapampejj Supayarusa demonionakaparus atipjañäniwa (1 Pedro 5:6, 7; 2 Pedro 2:9).\n19 Supayasa demonionakapasa, kunayman tʼaqesiñanak utjayapjje. ¿Kunatsa Diosajj jupanakar jan tukjkpacha? Jutïr yatichäwinwa uka toqet yatjjatañäni.\n¿KUNJAMSA SUPAY CONTRASA DEMONIONAK CONTRAS SAYTʼASSNA?\nTaqe kunanakatï magiampi demonionakampi mayachtʼatäki ukanakjja qʼalwa apanukuñama.\nJehová Diosaruw orasiñama.\n1 CHEQA YATICHÄWI: ANGELANAKAJJ DIOSAN FAMILIAP TAYPINKAPJJEWA\n‘Tatitur jachʼañchapjjam, chʼaman angelanakapa’ (Salmo 103:20).\n¿Kunsa Bibliajj angelanakat yatichistu?\nJehová Diosajja janïr aka oraq lurkasaw angelanakar lurjjäna.\nWalja millón millón angelanakaw utji.\nDiosan amtapajj aka oraqen phoqasiñapatakejja, nayratpachaw angelanakajj yanaptʼapjje.\nDiosan servirinakaparojja angelanakajj wal yanaptʼañ munapjje.\n2 CHEQA YATICHÄWI: ANGELANAKAJJ DIOSAN SERVIRINAKAPARUW YANAPTʼAPJJE\n“Tatitun angelapaw iyawsirinakarojj uñjaski, [...] imaskaraki” (Salmo 34:7).\nAngelanakajj jaqenakar yanaptʼapjjaspawa, ¿kunjamatsa uk yattanjja?\nAngelanakajja Lot, Daniel, Jesús, Pedro jupanakaruw yanaptʼapjjäna.\nJichhürunakanjja Jehová Diosajj angelanakap taypiw servirinakapar yanaptʼi, jarkʼaqaraki.\n3 CHEQA YATICHÄWI: DEMONIONAKAJJ JAN WALTʼAYAÑ MUNISTU\n‘Supayampejj jan katuntayasiñäniti, kunanakampis jupajj sipitjañ munistu uk jiwasajj sum yattanjja’ (2 Corintios 2:11).\n¿Khitinakäpjjes demonionakajja, kunatsa jupanakat wal amuyasiñasa?\nMä angelaw Jehová Dios contra saytʼasïna. Jupajj Supaya satawa.\nNoé chachan urunakapanjja, yaqhep angelanakajj Dios contraw saytʼapjjäna, ukatsti aka oraqeruw jutapjjarakïna.\nYaqhep angelanakajj Supay toqetwa saytʼasipjjäna, ukhamatwa demonionakar tukupjjäna.\nDemonionakajj kunaymanitwa jaqenakar engañjapjje jan waltʼayapjjaraki.\n4 CHEQA YATICHÄWI: SUPAY CONTRA DEMONIONAK CONTRA SAYTʼASIÑÄNI\n‘Diablo contra saytʼasipjjam, jupajj jumanakat jaltjjaniwa’ (Santiago 4:7).\n¿Kunanaksa Supay contra demonionak contra saytʼasiñatakejj lurañama?\nTaqe kunanakatï demonionakampi magiampi mayachtʼatäki ukanakjja qʼalwa apanukuñama, ukanakajj walikïkaspas ukhamäspawa, ukampis janiw ukhamäkiti.\nDiosar jukʼamp confiyañatakejj Bibliatwa yatjjatañama, jan walinakat jarkʼaqatäñatakis Diosaruw mayisiñamaraki.\nJehová Diosan sutip aytasipunim.


Isaías 4 - Holy Bible [Aymara Bible 1997] - (Isa 4)\nUca urunsti, cawquïri machak alitejj Tatitun cülltayatäcani ucaw chekpachansa mä suma uñstäwïnejja, uqhamarac mä jach'añchäwïnisa, qhitinacatejj Israelan kheparapcani ucanacataquejja, cuntejj orakes achcaraquini ucaw chekpachansa mä jach'a jach'añchäwïnejja.\nQhitinacatejj Sionar kheparapqui ucanacataquisti, kawkhanitï Jerusalenanjja jacasipcani, ucan jacañ catokapjjatapatjja, sutichasiraquiniwa: “Tatitur catuyatanaca” sasa.\nCunapachatejj Tatitojj taripäwi arunacap arsuni, ucarjama phokhañataqui. Jerusalenan jiwayasin wila wartatanacapsti, k'omacharaquiniwa. Uqhamaraquiw Sión marcan utjasirinacarus k'omacharaquini.\nTake Sión kolljjarusti, uqhan tantacht'at marcjjarusti. Jupanacjjarojj Tatitojj mä ch'amac kenaya urojj uscuni, arumarusti mä nina khanaraqui uscuraquini. Take ucanacjjarusti Tatitun khanapaquiw khanaraquini;\narjjatañataqui, uqhamarac imañataquisa. Urusti jupanacarojj uca khanajj ch'iwiñcht'aniwa jan lupimpi khatintayañataqui, jallutsa, jach'a thayanacatsa jarc'araquiniwa.